title: Marussia F1 Team

text: Kaudella 2012 tallissa kilpailivat saksalainen Timo Glock ja ranskalainen Charles Pic. Tallin uusi MR01-auto julkaistiin Englannin, Silverstonessa juuri ennen kauden avauskilpailua. Marussia ei ehtinyt uudella autolla ajaa talvitesteissä lainkaan, vaan talli ajoi testeissä viime vuoden autollaan. Belgian osakilpailun vapaissa harjoituksissa Pic oli nopein Glockin ollessa kuudes. Tulos oli tallin kaikkien aikojen paras, vaikkakin vain kymmenen kuljettajaa osallistui harjoituksiin. Singaporessa Glock sijoittui kilpailussa kahdenneksitoista, mikä oli tallin paras kilpailusijoitus. Marussia sijoittui 11. valmistajien maailmanmestaruustaulukossa.


title: Marussia F1 Team

text: Kaudella 2013 tallissa kilpaili F1-debyyttinsä tekevä brittiläinen Max Chilton. Tallin oli tarkoitus jatkaa Timo Glockin sopimusta vuoteen 2014 asti, mutta tallin taloudellinen tilanne pakotti erottamaan Glockin tallista ennen kauden 2013 alkua. Hänet korvattiin lopulta Luiz Razialla, joka toi tallille mukanaan sponsorirahaa. Lopulta hänkään ei maksanut tallille lupaamiaan sponsorirahoja ja menetti paikkansa Jules Bianchille. Tallin parhaaksi sijoitukseksi jäi Malesian GP:n 13:s sija, joka riitti päihittämään Caterhamin nousten valmistajien sarjan kymmenneksi.


title: Marussia F1 Team

text: Kaudella 2014 tallin kuljettajina jatkoivat Jules Bianchi ja Max Chilton. Marussia onnistui saamaan ensimmäiset MM-pisteet, kun Bianchi sijoittui yhdeksänneksi, ne olivat myös Marussian ensimmäiset sekä viimeiset ja ainoat pisteet. Marussia sai odottaa ensimmäisiä pisteitään 82 osakilpailua.


title: Marussia F1 Team

text: Belgian GP:ssä Marussia ehti ilmoittaa että Chiltonin tilalla ajaa tallin varakuljettaja yhdysvaltalainen Alexander Rossi. Lopulta Chilton sai kuitenkin maksuvaikeudet kuntoon joten hän pääsi ajamaan ihan normaalisti koko viikonlopun. Japanin GP:ssä Bianchi ajoi vakavan ulosajon jossa hän osui suoraan Adrian Sutilin autoa nostaneen traktorin alle. Bianchi vietiin sairaalaan tajuttomana ja hänellä todettiin vakava päävamma. 17. heinäkuuta 2015 Bianchi menehtyi onnettomuuden jälkiseurauksiin, ollen lähes vuoden koomassa.


title: Marussia F1 Team

text: Marussia vahvisti 25. lokakuuta 2014 ettei talli osallistu USA:n GP:hen ja Brasilian GP:hen taloudellisista syistä. Marraskuussa talli ilmoitti hakeutuvansa konkurssiin ja lopetti toimintansa. Talli yritti päästä mukaan vielä kauden päättävään Abu Dhabin GP:hen, mutta paluuyritys epäonnistui.


title: Marussia F1 Team

text: Vuonna 2015 Manor ryhtyi rakentamaan Marussian raunioille uutta autoa ja yritti saada osallistumislupaa kaudelle 2015 nimellä Manor Marussia F1 Team. Myöhemmin talli hyväksyttiin mukaan alkavalle kaudelle ajaen viime kauden auton B-versiolla ja Ferrarin vuoden 2014 moottoreilla. Tiimi ajoi häntäpäässä koko kauden jääden ilman pisteitä.


title: Marussia F1 Team

text: • Abu Dhabin GP:ssä 2014 jaettiin tuplapisteet.


title: Dominique Marcas

text: Dominique Marcas (s. 8. elokuuta 1920) on ranskalainen näyttelijä. Hän on esiintynyt elokuvissa ja televisiossa vuodesta 1950. Hänen elokuvarooliensa joukossa on osa elokuvassa "Liza" (1972). Hän oli myös pääosan esittäjänä elokuvassa "Les mains vides", joka otettiin vuonna 2003 Cannesin elokuvajuhlille Un Certain Regard -sarjassa.


title: The Avengers

text: The Avengers tarkoittaa seuraavia asioita:


title: Gheorghe Lichiardopol

text: Gheorghe Lichiardopol (2. elokuuta 1913 Bukarest - 1991) oli romanialainen ampuja ja olympiamitalisti.


title: Gheorghe Lichiardopol

text: Gheorghe Lichiardopol osallistui sekä Helsingin 1952 ja Melbournen 1956 olympiakisoissa 25 metrin kuvioammuntaan ja voitti molemmilla kerroilla pronssimitalin. Vuonna 1952 hän jäi pronssille hävittyään uusinnassa Unkarin Szilárd Kunille. Vastaavasti vuonna 1956 hän voitti uusinnassa pronssimitalista Suomen Pentti Linnosvuon.


title: Indecent Proposal

text: Indecent Proposal voi viitata:


title: Jussi-palkinnot 1985

text: Jussi-gaala 1985 järjestettiin Ravintola Kaivohuoneessa 3. toukokuuta 1985. Gaalassa palkittiin 1.3.1984 - 28.2.1985 välisenä aikana ensi-iltansa saaneita suomalaisia elokuvia.


title: Michelle McLean

text: Michelle McLean (s. 30. heinäkuuta 1972 Windhoek, Namibia (tuolloin osa Etelä-Afrikkaa) on vuoden 1991 Miss Namibia ja vuoden 1992 Miss Universum. Hänestä tuli ensimmäinen ja toistaiseksi ainoa Miss Universumiksi valittu namibialainen.


title: Michelle McLean

text: McLean osallistui myös Miss Maailma -kilpailuun vuonna 1991 ja sijoittui neljänneksi perintöprinsessaksi. Vuonna 1992 hän perusti kotimaassaan Michelle McLean Children's Trustin, joka keskittyy huolenpitoon vähäosaisista lapsista ja heidän kouluttamiseensa. Vuonna 1995 McLeanilla oli keskeinen osa Miss Universum -kilpailun tuomisessa Namibiaan. Hän meni naimisiin Neil Bierbaumin kanssa, mutta pari erosi vuonna 2006.


title: Michelle McLean

text: Vuonna 2009 McLean oli mukana juontamassa Miss Maailma -kilpailua Etelä-Afrikassa.


title: Järvikoisa

text: Järvikoisa ("Nymphula nitidulata", synon. "Nymphula stagnata") on perhonen.


title: Järvikoisa

text:
Järvikoisan toukka on kellertävä tai vaaleanruskea. Se elää vesien äärellä ja syö
ulpukoita ("Nuphar") ja palpakoita ("Sparganium").


title: Järvikoisa

text: Aikuinen järvikoisa on pohjaväritykseltään valkoinen ja sen siipiväli on 18–22 mm. Se lentää iltaisin ja öisin vesistöjen lähellä. Suomessa järvikoisa on yleinen.


title: Petsamon–Kirkkoniemen taistelu

text: Petsamon–Kirkkoniemen taistelu (tunnetaan myös nimellä Petsamon–Kirkkoniemen offensiivi, ) oli toisessa maailmansodassa Neuvostoliiton ja Saksan välinen taistelu Petsamon ja Kirkkoniemen alueella. Neuvostoliiton Karjalan rintaman 14. armeijan joukot aloittivat hyökkäyksen Saksan 20. vuoristoarmeijaan kuuluneen XIX vuoristoarmeijakunnan 2. ja 6. vuoristodivisioonia vastaan 7. lokakuuta tarkoituksena saksalaisjoukkojen motittaminen Suomen käydessä Lapin sotaa ajaakseen saksalaiset pois alueeltaan. Neuvostojoukot eivät kuitenkaan onnistuneet täysin tavoitteessaan ja saksalaiset pystyivät vetäytymään raskaita tappioita kärsittyään uusiin puolustusasemiin Norjaan. Puna-armeija onnistui kuitenkin ajamaan saksalaiset lopullisesti pois alueelta 29. lokakuuta mennessä.


title: Ángel León Gozalo

text: Ángel León Gozalo (2. lokakuuta 1907 Villalón de Campos – 10. elokuuta 1979) oli espanjalainen ampuja ja olympiamitalisti.


title: Ángel León Gozalo

text: Ángel León osallistui kolmissa olympiakisoissa 1948–1960 50 metrin vapaapistooliammuntaan. Helsingin olympialaisissa 1952 hän voitti hopeamitalin häviten voittaja Huelet Bennerille kolme pistettä. Lontoossa 1948 hän oli kuudes ja Roomassa 1960 sijalla 18. Maailmanmestaruuskisoissa hän saavutti pronssia vuonna 1949 ja sijoittui viidenneksi Oslossa 1952.


title: Haarniskapäät

text: Haarniskapäät (Pentacerotidae) on ahvenkaloihin kuuluva heimo. Heimon lajeja tavataan kaikista valtameristä lauhkeista vesistä.


title: Haarniskapäät

text: Haarniskapäiden heimoon kuuluu kahdeksan sukua ja 13 lajia. Ne ovat keskikokoisia tai suuria kaloja ja suurimmat lajeista voivat saavuttaa noin metrin pituuden. Ruumiinrakenteeltaan ne ovat korkearuumiisia ja litteitä kaloja. Otsaprofiili on jyrkkä ja suu työntyy eräillä lajeilla huomattavasti eteenpäin. Pään luut ovat useilla lajeilla esillä ja muodostavat ikään kuin haarniskan. Selkäevä haarniskapäälajeilla on pitkä ja piikikäs. Myös peräevässä on piikkejä.


title: Haarniskapäät

text: Haarniskapäitä tavataan lauhkeista vesistä Atlantin, Intian valtameren ja Tyynenmeren alueilta. Suurin osa lajeista elää Australian lähistöllä. Kalat elävät syvissä vesissä aina 100–600 metrin syvyyteen merenpinnasta. Kalojen ravintoa ovat äyriäiset, salpat ja pääjalkaiset. Pohjoisella Tyynellämerellä elävien haarniskapäiden kutuaika alkaa marraskuussa ja päättyy maaliskuussa. Monet heimon lajeista ovat hyviä ruokakaloja ja niitä kalastetaan trooleilla ja siimoilla.


title: DJ Hero 2

text: DJ Hero 2 on FreeStyleGamesin kehittämä ja Activisionin julkaisema rytmipeli, joka on jatkoa "DJ Herolle". "DJ Hero" -pelit pohjautuvat "Guitar Hero" -peleihin. Peli julkaistiin PlayStation 3:lle, Xbox 360:lle ja Wiille lokakuussa 2010.


title: DJ Hero 2

text: Peli sisältää 83 miksausta, jotka on tehty yli 100:sta kappaleesta. Saatavana on myös ladattavaa sisältöä. Useimmat miksauksista on tehnyt FreeStyleGamesin, mutta DJ-ammattilaiset, kuten David Guetta, Deadmau5, DJ Qbert, Tiësto ja RZA ovat tehneet miksauksia peliin ja antaneet ulkomuotonsa pelihahmoille.


title: DJ Hero 2

text: "DJ Hero 2" sai hyvän vastaanoton kriitikoilta. Arvostelijoiden mukaan peliin oli tehty merkittäviä parannuksia verrattuna sen edeltäjäänsä. Kriitikot ylistivät uutta "freestyle"-toimintoa, koska edellisen pelin Flavor Flav sampleä oli liikakäytetty pelissä. Uusi moninpelitila otettiin myös lämpimästi vastaan, vaikkakin pelin laululisäys ei monen mielestä toiminnut hyvin. Chris Watters Gamespotista huomautti, että lauluosuudet on turhia ellei pelaaja tiedä laulun sanoja etukäteen molemmista mikseistä. Matt Helgeson Game Informerista kommentoi: "Kahden kappaleen samaan aikaan laulaminen tuntuu kuin pelaisi karaoke-peliä sydänkohtauksen rajamailla"".


title: Kalla (Raahe)

text: Kalla on karu, kivikkoinen saari Perämerellä Raahen edustalla. Se on yksi Raahen saariston uloimmista saarista.


title: Kalla (Raahe)

text: Matala kivikkosaari on pieni, vain noin 350 metriä pitkä itä–länsi-suunnassa ja noin 300 metriä pohjois–etelä-suunnassa. Sen korkein kohta kohoaa vajaan kolmen metrin korkeuteen merenpinnan yläpuolelle, ja muodostaa kapean harjanteen joka ulottuu saaren itäkärjestä lounaisosaan. Saaren eteläkärjessä on noin hehtaarin kokoinen kluuvijärvi, merenkohoamisen vuoksi merestä irti kuroutunut entinen merenlahti.


title: Kalla (Raahe)

text: Saari on ollut kalastajien tukikohtana 1800-luvulta lähtien. Saaressa on nykyisin kalastajaseuran tupa sekä kaksi yksityistä mökkiä, nuotiopaikka ja WC.


title: Konnunlahti

text: Konnunlahti (myös "Lahdentulva, Lahti;" ) on umpilahden tyyppinen järvi Suomenlahden Nevanlahden pohjoispuolella Pietarissa Venäjällä. Sen erottaa merestä hiekkapenger, jota pitkin kulkee maantie ja rautatie.


title: Konnunlahti

text: Järven pituus ja leveys ovat noin 5–6 kilometriä ja suurin syvyys 3 metriä. Nevanlahden tulvien aikana veden korkeus nousee jopa kolmella metrillä. Konnunlahteen laskevat Kivijoki, Junttilanoja (ven. "Juntolovka") ja Gluharka. Järven alkuperäinen 13 neliökilometrin pinta-ala on huomattavasti supistunut. Sen pohjoispuolella Lahdensuon alueella sijaitsee Juntolovon rauhoitusalue. Länsipuolella on Lahden kaupunginosa.


title: Kivijoki (Pietari)

text: Kivijoki () on joki Pietarissa Venäjällä. Sen pituus on 12 kilometriä ja valuma-alueen laajuus 134 neliökilometriä. Keskimääräinen virtaus on 0,3 kuutiometriä sekunnissa.


title: Kivijoki (Pietari)

text: Kivijoki saa alkunsa Suuresta Suzdalinjärvestä ja laskee Konnunlahteen. Tärkein sivujoki on Mustajoki (ven. "Tšornaja"). Joen varrella sijaitsee Kivikankaan (ven. "Kamenka") taajama.


title: Lvovin–Sandomierzin taistelu

text: Lvovin-Sandomierzin taistelu (tunnetaan myös nimellä Lvovin-Sandomierzin offensiivi) oli Saksan ja Neuvostoliiton välinen taistelu Lvivin ja Sandomierzin kaupungeista Länsi-Ukrainassa ja Itä-Puolassa vuonna 1944. Taistelun aikana Neuvostoliitto valloitti myös Stanislavin (nyk. Ivano-Frankivskin) kaupungin. Taistelu alkoi 13. heinäkuuta 1944 ja päättyi 29. elokuuta, jolloin puna-armeija sai vallattua kaupungit itselleen. Lviv ja Stanislav valloitettiin 27. heinäkuuta ja Sandomierz elokuussa 1944.


title: Lvovin–Sandomierzin taistelu

text: Taisteluissa akselivaltojen Ukrainan eteläisen armeijaryhmän 1. ja 4. panssariarmeija sekä Unkarin 1. Armeija joutuivat vetäytymään kaupungeista.


title: Lvovin–Sandomierzin taistelu

text: Ukrainan eteläinen armeijaryhmä () (kenraalieversti Josef Harpe)


title: Vaihtoehtoiset valuutat

text: Vaihtoehtoisena valuuttana voidaan pitää sellaisia vaihdon välineitä ja keinoja, joita käytetään vain marginaalisesti tai ne ovat vasta idean tasolla. Vaihtoehtoinen valuutta edellyttää joskus myös vaihtoehtoista talousjärjestelmää. Vaihtoehtoinen valuutta voi olla joko täydentävä valuutta tai korvaava valuutta, riippuen siitä pyrkiikö se vain lisäämään ihmisten vaihtoehtoja vai syrjäyttämään vakiintuneita valuuttoja.


title: Vaihtoehtoiset valuutat

text: Verottajan kiinnostus vaihtoehtoisiin valuuttoihin vaihtelee merkittävyyden eli käytön volyymin mukaan. Periaatteessa yksilön tai yhteisön oman rahan liikkeellelaskua rehellisessä tarkoituksessa ei voi kieltää sen enempää, kuin ketään voi kieltää halutessaan ottamasta vastaan tai tarjoamasta vaihdossa esimerkiksi puunappia tuotteesta tai palvelusta. Valtiot tosin käytännössä monopolisoivat rahan siten, että hyväksyvät verojen maksuun käypänä maksuvälineenä vain valitsemansa valuutan. Väärentäminen on puolestaan eri asia ja aina rikos.


title: Vaihtoehtoiset valuutat

text: Talouden kriisit voimistavat tyypillisesti keskustelua vaihtoehdoista. 2000 luvun alun finanssikriisin aikana ja lähivuosina tulivat julkisuuteen mm. maailmanlaajuisesti Zeitgeist liike, Occupy liike ja Suomessa Talousdemokratia, sekä muut jäljempänä mainitut liikkeet ja ideat.


title: Vaihtoehtoiset valuutat

text: Valtaosa maailman valtioista käyttää nykyään niin sanottua fiat- rahaa. 'Fiat' on latinaa ja tarkoittaa 'olkoon näin'. Käytännössä tämä tarkoittaa sitä, että rahan arvon takaa vain sen liikkeellelaskijan eli valtion, keskuspankin tai vastaavan tahon auktoriteetti, sekä käyttäjien keskinäinen luottamus arvoon. Vertailun vuoksi mainitaan joskus esimerkiksi kultakanta, jossa arvo määräytyy luonnollisesti sen perusteella, että kaikki arvostavat hyödykettä, johon valuutan arvo on sidottu.


title: Kansallisen kyvykkyyden indeksi

text: Kansallisen kyvykkyyden indeksi ( (CINC) on J. David Singerin projektissa Correlates of War kehittämä tilastollinen luku. Indeksi on valtion prosenttiosuuden arvo mitattuna kuudella kriteerillä. Kriteerit edustavat väestötiedettä, taloutta ja sotilaallista kykyä. Viimeaikaisissa tutkimuksissa arvoa on käytetty bruttokansantuotteen sijasta kuvaamaan valtion voimakkuutta.


title: Kansallisen kyvykkyyden indeksi

text: Kukin komponentti kuvaa valtion prosenttiosuutta koko maailman arvosta:


Kansallisen kyvykkyyden indeksi


title: Kansallisen kyvykkyyden indeksi

text: CINC = formula_2


title: Kansallisen kyvykkyyden indeksi

text: missä


title: Kansallisen kyvykkyyden indeksi

text: TPR = valtion väestömäärä


title: Kansallisen kyvykkyyden indeksi

text: UPR = valtion kaupungeissa asuvan väestön määrä


title: Kansallisen kyvykkyyden indeksi

text: ISPR = valtion teräksen ja raudan tuotanto


title: Kansallisen kyvykkyyden indeksi

text: ECR = energian kulutus


title: Kansallisen kyvykkyyden indeksi

text: MER = sotilaallisten kulujen suhdeluku


title: Kansallisen kyvykkyyden indeksi

text: MPR = sotilashenkilöstön määrä


title: Suzdalinjärvet

text: Suzdalinjärvet () on kolmen järven ketju Parkalan, Suvalan ja Ozerkin alueella Pietarissa Venäjällä.


title: Suzdalinjärvet

text: Rukousmäen (ven. "Poklonnaja gora") pohjoispuolella sijaitsevan Ylimmäisen Suzdalinjärven (ven. "Verhneje Suzdalskoje") pituus on 600 metriä, leveys 450 metriä, keskisyvyys on 2,5–3 metriä ja suurin syvyys 11 metriä. Keskimmäisen Suzdalinjärven (ven. "Sredneje Suzdalskoje") pituus on 400 metriä ja leveys 250 metriä. Noin kahdensadan metrin levyinen kannas erottaa keskimmäisen järven Suuresta Suzdalinjärvestä (ven. "Nižneje Bolšoje Suzdalskoje"). Sen pituus on 2500 metriä, leveys 650 metriä, keskisyvyys 2–3 metriä ja suurin syvyys 10 metriä.


title: Suzdalinjärvet

text: Jääkauden muodostamia järviä yhdistävät keinotekoiset ojat, jotka osittain virtaavat maanalaisissa putkissa. Aikaisemmin järvet ovat olleet luonnollisessa yhteydessä toisiinsa. Suureen Suzdalinjärveen virtaa Vanhankylänjoki ja se laskee Kivijoen kautta Konnunlahteen.


title: Suzdalinjärvet

text: Järvet mainitaan ensimmäisen kerran vuoden 1500 Vatjan viidenneksen verokirjassa nimellä "Parkola". Vuonna 1746 keisarinna Elisabet lahjoitti seudun kreivi Pjotr Šuvaloville, joka aloitti laajan puistoalueen rakentamisen. Järvien nykyinen nimi mainitaan ensimmäisen kerran vuosina 1796–1800 laaditussa kartassa. Se perustuu Šuvalovien Sisä-Venäjältä siirtämien talonpoikien perustamaan Suzdalskajan kylään.


title: Suzdalinjärvet

text: 1800-luvun lopulla seudulle syntyi huvila-asutusta. Järvien rannoille rakennettiin uimaloita ja Suurella Suzdalinjärvellä oli höyrylaivaliikennettä. 1960-luvulla alue liitettiin Leningradiin. Ympäristön saastuminen ja vilkas asuntorakentaminen on tehnyt Suzdalinjärvien olemassaolon uhanalaiseksi.


title: Valkovenäläinen

text: Valkovenäläinen voi tarkoittaa jotakin seuraavista:


title: Vanhankylänjoki

text: Vanhankylänjoki () on joki Pietarissa Venäjällä. Sen pituus on seitsemän kilometriä ja valuma-alueen laajuus 33 neliökilometriä.


title: Vanhankylänjoki

text: Joki saa alkunsa Parkalan mäiltä Vanhankylän (ven. Starožilovka) luota ja laskee Suureen Suzdalinjärveen. Viipurin maantien kohdalla se virtaa 400 metrin pituisessa putkessa. Ympäristön rakentamisen seurauksena Vanhankylänjoen virtaus on pienentynyt huomattavasti.


title: Mohamed Ahmed Bashir

text: Mohamed Ahmed Bashir (s. 23. toukokuuta 1987) on sudanilainen jalkapalloilija, pelipaikaltaan keskikenttäpelaaja. Hän pelaa omdurmanilaisessa Al-Hilalissa, johon hän siirtyi vuonna 2009 Al-Mourada SC:stä.


title: Mohamed Ahmed Bashir

text: Bashir oli mukana Afrikan-mestaruuskilpailuissa 2008, ja pelaa myös vuoden 2012 turnauksessa. Hän oli Al-Hilalin avainpelaajia, kun joukkue pääsi Afrikan Mestarien liigassa välieriin saakka, ja hänen odotetaan olevan tärkeä myös Afrikan-mestaruusturnauksessa. Bashir teki turnauksen alkulohkon ottelussa Angolaa vastaan kaksi maalia, mutta Sudan putosi puolivälierissä.


title: Impivaaran uimahalli

text: Impivaaran uimahalli (turkulaisittain "Imppari") on Turussa Kaerlan kaupunginosassa sijaitseva 1. kesäkuuta 1975 avattu uimahalli, jonka omistaa Turun kaupunki. Valmistuessaan Impivaaran uimahalli oli suurin lajiaan Pohjoismaissa, ja se on edelleen Suomen suurin uimahalli allaspinta-alaltaan. Uimahalli on osa Impivaaran liikuntakeskusta.


title: Impivaaran uimahalli

text: Uimahallissa kävi ennen remonttia vuosittain noin 275 000 kävijää. Uimahallin peruskorjaus- ja laajennustyöt aloitettiin joulukuussa 2009, ja uimahalli avattiin jälleen käyttöön 14. helmikuuta 2012. Remontin kustannukset ovat noin 23 miljoonaa euroa.


title: Impivaaran uimahalli

text: Remontin jälkeen Impivaarassa on yhteensä kahdeksan allasta, joiden yhteispinta-ala on noin 2 250 neliömetriä. 50- ja 25-metriset altaat sekä monitoimi-, opetus-, hyppy-, perhe-, kahluu- ja kylmäallas. Uimahallirakennuksessa on myös liikuntasali ja kolme kuntosalia. Tilat nimetään "Seitsemän veljeksen" paikkojen ja hahmojen mukaan. Sisäänkäynnin yläpuolella on Ann Sundholmin suunnittelema pilviaiheinen taideteos "Taivaan vuohet".


title: Impivaaran uimahalli

text: Suomen Uimaliitto valitsi Impivaaran uimahallin syksystä 2012 lähtien koko Suomen maajoukkueen uintikeskukseksi.


title: Kärhi

text: Kärhet ovat kasvien lankamaisia kiipeämis- ja tarttumaelimiä. Ne ovat voineet kehittyä kasvin monesta eri alkuperäisestä osasta, esimerkiksi varresta, lehdistä tai korvakkeista. Kärhet kiertyvät tukeen kiinni, jolloin kasvi pystyy kasvamaan ylemmäs sitä vasten. Tukena voi olla esimerkiksi toisen kasvin varsi tai köynnöksellä säleikkö.


title: Gabriel Saarenpää

text: Gabriel Martinpoikaa Saarenpää oli nimismies, valtiopäivämies ja kirkonrakentaja sekä Lapuan Saarenpään talon isäntä 1664–1700.


title: Gabriel Saarenpää

text: Gabriel Saarenpään isä oli lautamies ja kirkonisäntä. Hän kuului 1613 ratsutilallisena ja sotilaana Kustaa II Aadolfin henkivartijajoukkoon Venäjän retkellä. Gabrielin kaksi veljeä olivat Vaasassa porvareina, ja Gabriel itse lienee käynyt koulua, sillä hän sai Kaarleporin kreivikunnan nimismiehen viran Lapualla.


title: Gabriel Saarenpää

text: 1690-luvun alussa Saarenpää teki suunnitelman Ylistaron kirkon laajentamiseksi, mutta ennen kuin hän palasi luvanhakumatkalta Tukholmasta, ylistarolaiset olivat rakentaneet laajennuksen omin luvin. Vuonna 1700 Saarenpää teki sopimuksen Kristiinankaupungin uuden kirkon rakentamiseksi, josta hänelle luvattiin palkaksi 220 kuparitalaria ja hänen avukseen palkattiin 40 kirvesmiestä. Nykyään kyseinen Ulrika Eleonoran kirkko on vanhin Etelä-Pohjanmaan puukirkoista.


title: Sadio Diallo

text: Abdoulaye Sadio Diallo (s. 28. joulukuuta 1990) on guinealainen jalkapalloilija, pelipaikaltaan hyökkääjä. Hän pelaa Ranskan Ligue 1:n Stade Rennais'ssa.


title: Sadio Diallo

text: Diallo aloitti uransa kotimaassaan Athlético de Coléahin joukkueessa. Vuonna 2009 hän siirtyi ranskalaisseura SC Bastiaan. Diallo pelasi Bastian ykkösjoukkueessa kaksi ottelua kaudella 2009–2010, ja sai tililleen 35 peliä sekä kymmenen maalia seuraavalla kaudella, jolla seura voitti Championnat Nationalin ja nousi sarjatasoa ylemmäs. Vuonna 2011 uutisoitiin, kuinka englantilainen Arsenal FC oli kiinnostunut Diallosta.


title: Sadio Diallo

text: Diallo kuitenkin jatkoi uraansa Bastiassa ja kaudella 2010–2011 hän iski joukkueelleen kahdeksan maalia pelaamissaan 30 ottelussa. Kauden päätteeksi Bastia nousi Ranskan pääsarjaan. Kauden jälkeen Diallo jätti joukkueen ja siirtyi Stade Rennais'in.


title: Sadio Diallo

text: Diallo on pelannut Guinean maajoukkueessa vuodesta 2010 lähtien ja muun muassa teki kaksi maalia ollen ottelun paras pelaaja vuoden 2012 Afrikan-mestaruuskilpailujen alkulohkon pelissä Botswanaa vastaan.


title: Karjaan junaturma

text: Karjaan junaturma tapahtui 24. toukokuuta 1992 rantaradalla hieman Karjaalta Helsinkiin päin linjaosuudella. Turmassa Turusta Helsinkiin matkalla ollut Dr13-veturin nro 2334 vetämä ns. sinisistä vaunuista koostunut pikajuna suistui kiskoilta niin kutsutun hellekäyrän eli kiskojen lämpölaajenemisen aiheuttaman muodonmuutoksen vuoksi. Itse veturi ja etummaiset vaunut pysyivät kiskoilla, mutta neljä vaunua loppupäästä suistuivat osuen kallioleikkauksen seinämään.


title: Karjaan junaturma

text: Onnettomuus ei vaatinut kuolonuhreja eikä kukaan loukkaantunut vakavasti, mutta kolme Eit-tyyppistä pikajunan vaunua vaurioitui korjauskelvottomiksi. Onnettomuuspaikan sijainti kallioleikkauksessa esti vaunuja kaatumasta vähentäen näin onnettomuuden vahinkoja. Myös vaunujen vahva rakenne kesti iskeytymisen kallioon.


title: Andrew Luck

text: Andrew Austen Luck (s. 12. syyskuuta 1989 Washington, D.C.) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on pelannut vuodesta 2012 lähtien NFL-liigan Indianapolis Coltsissa.


title: Andrew Luck

text: Luck oli NFL:n varaustilaisuuden ensimmäinen varaus vuonna 2012. Hän sijoittui yliopistourallaan Stanfordin yliopistossa kahdesti toiseksi äänestyksessä parhaan yliopistopelaajan Heisman Trophy -palkinnosta.


title: Andrew Luck

text: NFL-joukkue Indianapolis Coltsin valitsi Stanfordin yliopiston joukkueessa pelanneen Luckin vuoden 2012 NFL:n varaustilaisuudessa ensimmäisenä pelaajana. Luckin varaaminen käytännössä varmistui, kun Colts ilmoitti vapauttavansa vuoden 1998 ykkösvarauksen, legendaarisen Peyton Manningin sopimuksestaan. Luck olisi luultavasti ollut kärkivaraus jo vuotta aiemmin, jolloin hän olisi luultavasti mennyt Carolina Panthersin joukkueeseen Cam Newtonin sijaan, mutta tällöin päätti jatkaa vielä vuoden Stanfordissa.


title: Andrew Luck

text: Luck valittiin heti kahdella ensimmäisellä kaudellaan NFL:n tähdistöotteluun Pro Bowliin. Hän solmi Coltsin kanssa kesäkuussa 2016 kuusivuotisen jatkosopimuksen, arvoltaan 140 miljoonaa dollaria. Sopimus oli NFL-historian rahakkain.


title: Andrew Luck

text: Yliopistoaikanaan Luck menestyi eliittiyliopistona tunnetussa Stanfordissa myös akateemisesti, ja valmistui yliopistosta pääaineenaan arkkitehtuuri.


title: Andrew Luck

text: Luckin isä Oliver Luck pelasi myös ammattilaisena, toimien viiden kauden ajan sittemmin kuopatun Houston Oilersin pelinrakentajana vuosina 1982–1986.


title: Terttu Lyytikäinen

text: Terttu Lyytikäinen on vuoden 1935 Miss Suomi. Hän sai Miss Suomen tittelistä palkinnoksi matkan Brysseliin Miss Maailma -kisoihin. Lyytikäinen matkusti rahtialuksella Belgiaan kovassa myrskyssä. Hän ei sijoittunut Miss Maailma -kisoissa. Hän ei käyttänyt huulipunaa eikä meikkejä, vaan halusi olla luonnollisen kaunis. Miss Suomi -voiton jälkeen Lyytikäinen siirtyi Suomi-Filmiin töihin. Hän teki elokuvissa pieniä avustajan rooleja ja teki työtä myös filmilabrassa. Sen jälkeen hän työskenteli pankissa ja vuonna 1938 hän meni naimisiin Paavo Castrénin kanssa. Pari sai 4 lasta: Pirkko, Eero, Anja ja Päivi. Terttu jäi leskeksi vuonna 1977 – lähestulkoon 40 avioliittovuoden jälkeen.


title: HMS Splendid (S106)

text: HMS Splendid (viirinumero S106) oli Britannian kuninkaallisen laivaston Swiftsure-luokan sukellusvene.


title: HMS Splendid (S106)

text: Alus tilattiin toukokuussa 1976 Vickers Shipbuilding Groupsilta (nykyisin osa BAE Systems Submarine Solutionsia). Sen köli laskettiin 23. marraskuuta 1977 ja alus laskettiin vesille 5. lokakuuta 1979 kumminaan amiraali James Eberlen puoliso Ann Eberle. Alus otettiin palvelukseen 21. maaliskuuta 1981 ensimmäisenä päällikkönään R. C. Lane-Nott.


title: HMS Splendid (S106)

text: "HMS Splendid" saapui huhtikuun puolessa välissä 1982 Etelä-Atlantille Argentiinan miehittämien Falklandinsaarten vesille. Alus ei osallistunut aktiivisesti sotatoimiin, vaan se seurasi argentiinalaisten liikkeitä ja välitti tietoja laivaston pääosalle.


title: HMS Splendid (S106)

text: Aluksesta tuli 1990-luvun lopulla ensimmäinen kuninkaallisen laivaston alus, joka varustettiin Tomahawk-risteilyohjuksin. Alus laukaisi 1999 Kosovon kriisin aikana Tomahawk-ohjuksia Belgradiin ja toisen kerran alus laukaisi Tomahawk-ohjuksia sotilasoperaatiossa Irakin sodassa 2003. Alus palasi heinäkuussa 2003 Faslaneen. Se poistettiin palveluksesta 2004 Devonportissa.


title: The General Strike

text: The General Strike on yhdysvaltalaisen punk rock-yhtye Anti-Flagin kahdeksas studioalbumi. Albumin ensimmäinen single, "The Neoliberal Anthem", julkaistiin yhtyeen Facebook-sivulla tammikuussa 2012. Albumi julkaistiin 20. maaliskuuta 2012. Albumi kuitenkin vuosi kokonaisuudessaan internettiin jo 19. tammikuuta.


title: The General Strike

text: 7. maaliskuuta Anti-Flag julkaisi yhteistyössä ihmisoikeusjärjestö Amnesty Internationalin kanssa musiikkivideon albumin kappaleelle "This Is The New Sound". Videolla yhtyeen jäsenet kidnapataan ja kuljetetaan salaiselle, Guantanamo Bayta jäljittelevälle vankileirille. Vankileirillä Seesamtie-lastenohjelman Muppet-hahmot kiduttavat yhtyeen jäseniä muun muassa sähköšokeilla ja vesikidutuksella. Musiikkivideo ottaa vahvasti kantaa Yhdysvalloissa hyväksyttyyn National Defense Authorization Act (NDAA) -lakiin, joka antaa Yhdysvalloille oikeuden pidättää terrorismista epäillyn henkilön määräämättömäksi ajaksi ilman oikeudenkäyntiä.


title: Intian ja Japanin suhteet

text: Intian ja Japanin väliset suhteet ovat perinteisesti olleet läheiset. Vuosisatojen ajan Intia ja Japani ovat tehneet yhteistyötä erityisesti buddhalaisuuden leviämisen seurauksena. Toisen maailmansodan aikana Japanin keisarillinen armeija auttoi Subhas Chandra Bosen johtamaa Intian kansallista armeijaa taistelussa Britannian joukkoja vastaan. Intia on suurin japanilaisen kehitysavun vastaanottaja.


title: Intian ja Japanin suhteet

text: Maiden väliset poliitiset suhteet ovat säilyneet läheisinä Intian itsenäistymisen jälkeen. Japanilaiset yritykset, kuten Sony, Toyota ja Honda ovat perustaneet tehtaita Intiaan ja Intian talouden kehittymisen myötä maasta on tullut merkittävä markkina-alue japanilaisille yrityksille. Japanilaiset yritykset olivat ensimmäisiä Intiaan sijoittaneita yrityksiä. Merkittävin Intiaan sijoittanut japanilainen yritys on autovalmistaja Suzuki, joka oli yksi osapuoli Intian suurimmassa autovalmistajassa Maruti Suzukissa.


title: Intian ja Japanin suhteet

text: Joulukuussa 2006 pääministeri Manmohan Singhin vierailu Japanissa huipentui yhteisen ystävyysjulistuksen allekirjoittamiseen. Japani on rahoittanut useita rakennusprojekteja Intiassa. Merkittävin projekti on ollut Delhin metro. Vuonna 2007 Japanin itsepuolustusvoimat osallistuivat Intian valtamerellä järjestettyyn sotaharjoitukseen, johon osallistui myös joukkoja Intiasta, Singaporesta ja Australiasta ja Yhdysvalloista.


title: Robert Griffin III

text: Robert Lee Griffin III (s. 12. helmikuuta 1990, Okinawa, Japani) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Washington Redskinsissä. Ennen ammattilaisuraansa Griffin pelasi yliopistojalkapalloa Baylorin yliopiston joukkueessa.


title: Robert Griffin III

text: Griffin on vuoden 2011 Heisman Trophy -voittaja.


title: Robert Griffin III

text: Yleisesti lempinimellä ”RG3” tunnettu Griffin voitti ensimmäisenä pelaajana Baylorin yliopiston historiassa parhaalle yliopistopelaajalle annettavan Heisman Trophyn. Hän on amerikkalaisen jalkapallon lisäksi kilpaillut aitajuoksussa. 110 metrin aitajuoksussa (99,1 cm aidoilla) hänen ennätyksensä on 13,46 vuodelta 2007 ja 400 metrin aitajuoksussa hänen ennätyksensä on 49,22 vuodelta 2008.


title: Robert Griffin III

text: Heisman Trophyn voittamisen jälkeen Griffin päätti jättää viimeisen yliopistovuotensa väliin siirtyäkseen ammattilaiseksi, ilmoittaen osallistumisestaan vuoden 2012 NFL:n varaustilaisuuteen. Häntä pidettiin yleisesti tilaisuuden toiseksi parhaana pelinrakentajana Stanfordin yliopiston Andrew Luckin jälkeen, ja Washington Redskins päätti tehdä vaihtokaupan St. Louis Ramsin kanssa saadakseen varmasti Griffinin.


title: Robert Griffin III

text: Lopulta Redskins pääsi varaamaan Griffinin itselleen tilaisuuden toisella varausvuorolla, Indianapolis Coltsin otettua Luckin ensimmäisellä vuorolla. Hän otti välittömästi haltuunsa aloittavan pelinrakentajan roolin, edeltäjien John Beckin ja Rex Grossmanin pelattua heikon edelliskauden.


title: Robert Griffin III

text: Griffin valittiin heti tulokaskaudellaan NFL:n tähdistöotteluun, Pro Bowliin. Hän joutui kuitenkin jättämään ottelun väliin pahan polvivamman takia, josta kuntoutuminen kesti lähes seuraavan kauden alkuun.


European Air Transportin onnettomuus 2003 tapahtui Bagdadissa Irakissa 22. marraskuuta 2003. DHL:n tytäryhtiön, European Air Transportin, Airbus A300 -rahtikone joutui pian Bagdadin kansainväliseltä lentoasemalta lentoon lähtönsä jälkeen ohjusiskun kohteeksi. Ohjus osui koneen siipeen. Siiven ja ohjauslaitteiden kärsimistä vaurioista huolimatta miehistö onnistui laskeutumaan takaisin Bagdadiin, ja kaikki miehistön jäsenet selvisivät hengissä.


title: UCI World Tour 2012

text: UCI World Tour 2012 oli neljäs Kansainvälisen pyöräilyliiton kehittämän maantiepyöräilyn kilpailusarjan kausi. Se alkoi Australiassa järjestetystä Tour Down Under -kilpailusta 17. tammikuuta ja päättyi Pekingin ympäriajoon 14. lokakuuta.


title: UCI World Tour 2012

text: Kaikki 18 UCI ProTour -joukkuetta osallistuivat World Touriin. Kilpailun järjestäjä voi myöntää osallistumisoikeuden myös UCI Professional Continental -tason joukkueille ja kansallisille joukkueille. ProTour-joukkueet, joiden oli osallistuttava kaikkiin 28 kilpailuun olivat:


title: UCI World Tour 2012

text: Lähde: UCI


title: Larry Fitzgerald

text: Larry Darnell Fitzgerald, Jr. (s. 31. elokuuta 1983, Minneapolis, Minnesota) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan Arizona Cardinalsissa.


title: Larry Fitzgerald

text: Arizona Cardinals varasi Pittsburghin yliopistossa pelanneen Fitzgeraldin vuoden 2004 NFL:n varaustilaisuudessa ensimmäisen kierroksen kolmantena pelaajana. Kaudella 2008 Fitzgerald pääsi pelaamaan Cardinalsin riveissä NFL:n mestaruusottelussa, Super Bowlissa. Cardinals kuitenkin hävisi ottelun 27-23, Fitzgeraldin kahdesta maalista huolimatta.


title: Larry Fitzgerald

text: Fitzgerald solmi elokuussa 2011 Cardinalsin kanssa kahdeksan vuoden sopimuksen, arvoltaan 120 miljoonaa dollaria. Sopimus teki hänestä NFL:n viidenneksi parhaiten palkatun pelaajan.


title: Ammunnan maailmanmestaruuskilpailut 1949

text: Vuoden 1949 ammunnan maailmanmestaruuskilpailut järjestettiin Buenos Airesissa 4.–13. marraskuuta 1949. Suomen joukkue onnistui voittamaan Argentiina-pokaalin neljäntoista vuoden tauon jälkeen. Suomi oli myös mitalitilaston paras maa seitsemällä mestaruudellaan. Lisäksi joukkue saavutti 7 hopeaa ja 3 pronssia.


title: Viuhkaperhosmaiset

text: Viuhkaperhosmaiset (Alucitoidea) on noin 230 lajia sisältävä pieni perhosten yläheimo. Ryhmän silmiinpistävin piirre on siipien muodostuminen erillistä, ohuista liuskoista.


title: Viuhkaperhosmaiset

text: Viuhkaperhosmaiset ovat hentorakenteisia pikkuperhosia, ja useimmilla lajeilla siivet jakaantuvat tyveä myöten kapeisiin, usein höyhenmäisiin liuskoihin. Siipien jakautuminen kaipeisiin kaistaleisiin on perhosilla hyvin harvinainen piirre, joka esiintyy viuhkaperhosten lisäksi vain sulkaperhosilla. Saattaa olla, että viuhkaperhoset ovat todellisuudessa sulkaperhosten sisarryhmä, mutta niiden morfologia viittaa sukulaisuuteen enemmänkin hammaskoiden sekä pienen Copromorphoidea-yläheimon kanssa. Parikymmentä lajia kuuluu austroaasialaiseen Tinodidaeen, jonka asema erillisenä heimona on joissakin lähteissä kyseenalaistettu. Loput lajit kuuluvat varsinaisiin viuhkaperhosiin.


title: Viuhkaperhosmaiset

text: Perhosten siipisuonissa on surkastumia. Lisäksi takaruumiin toisen jaokkeen vatsapuolella on V-kirjainta muistuttava paksuuntuma ja selkäpuolen jaokkeissa poikittaisia piikkirivejä. Pistesilmien kehitysaste vaihtelee, mutta imukärsä on aina suomuton ja huulirihmat pitkät.


title: Viuhkaperhosmaiset

text: Toukat elävät ravintokasvinsa sisällä yleensä kovertajina, mutta saattavat tehdä myös äkämiä. Kotelon jaokkeet I-IV ovat liikkumattomat kuten monilla muillakin pikkuperhosryhmillä.


title: Sinimäkien taistelu

text: Sinimäkien taistelu eli Tannenberg-linjan taistelu oli toisessa maailmansodassa vuonna 1944 Saksan ja Neuvostoliiton joukkojen välinen taistelu Sinimäkien kukkuloista Itä-Virossa. Sinimäet olivat osa saksalaisten Tannenberg-puolustuslinjaa Narvan länsipuolella ja taistelut alkoivat puolustuslinjaan kuuluneiden Sinimäkien suunnalla 26. heinäkuuta. Puolustajista noin kolmasosa oli virolaisia. Sinimäkien taistelu oli Viron alueen taisteluista verisin ja neuvostojoukkojen viimeinen hyökkäys pysäytettiin 5. elokuuta. Hyökkäyksestä luovuttiin virallisesti 10. elokuuta. Laajemman sotatilanteen takia Saksa päätyi kuitenkin voitosta huolimatta hylkäämään Viron syyskuussa 1944.


title: Sinimäkien taistelu

text: Niin sanottu Tanneberg-linja sijaitsi 25 kilometriä Narvasta länteen ja sitä oli linnoitettu vuodesta 1943 alkaen. Tanneberg-linja kulki Mummasaaren-Sinimäkien-Metsäkylän tasalla ja se tukeutui vasemmalla siivellään Suomenlahteen ja oikealla suureen suoalueeseen. Linjan linnoitukset eivät olleet erityisen vahvat. Se oli verrattain heikompi, kuin hieman vastaava Suomen VT-linja. Kenttälinnoituksia oli vain todennäköisimmissä hyökkäyssuunnissa, vaikkakin sittemmin Neuvostoliiton propagandassa sitä kuvattiin vahvasti linnoitettuna aseman samaan tapaan, kuin esimerkiksi Mannerheim-linjaa. Linnoitusten puutteesta huolimatta alueen maasto oli edullinen puolustustaistelulle. Narvan kukistuttua 26. heinäkuuta sen virolais-saksalaisten puolustajien onnistui pääosin vetäytyä Tanneberg-linjalle.


title: Sinimäkien taistelu

text: Linjaa puolustaviin joukkoihin kuului kuusi divisioonaa ja pataljoonan vahvuiseksi supistunut flaamilainen SS-divisioona Langemarck. Virolaisiin puolustajiin lukeutuivat ja 300. jalkaväkidivisioona. Puolustajista noin kolmannes oli virolaisia. Virolaisten ja flaamien lisäksi taisteluun osallistui tanskalaisia, alankomaalaisia ja norjalaisia SS-yksiköitä. Saksalaiskomennossa olevia puolustajia oli kaikkiaan noin 22 000. Joukkoja komensi kenraali Felix Steiner. Hyökkäävät neuvostojoukot koostuivat 2. iskuarmeijasta ja 8. armeijan osista. Neuvostojoukkoja komensi Leningradin rintaman komentaja marsalkka Leonid Govorov. Hyökkäyksen alussa neuvostojoukkojen vahvuus oli 54 000. Suurimmillaan hyökkääjien määrällinen etu puolustajiin verrattuna oli yksitoista hyökkääjää yhtä puolustajaa kohden.


title: Sinimäkien taistelu

text: Neuvostojoukkojen hyökkäys Tanneberg-linjalla alkoi 26. heinäkuuta ja hyökkäyksen pääpainopiste oli Sinimäillä. Sinimäet oli nimitys kolmelle perättäiselle kukkulalle, jotka olivat rintaman edestä alkaen Lastenkodinkukkula, Grenadierkukkula ja p.69.9-kukkula. Neuvostojoukkojen ensimmäisen läpimurtoyrityksen toteutti CIX armeijakunta, mutta sen hyökkäys torjuttiin paljolti keskitetyn tykistötulen ansiosta. Aamulla 27. heinäkuuta neuvostojoukot yrittivät uudelleen saatuaan täydennyksinä kaksi panssarirykmenttiä ja tykistöä. Hyökkäys alkoi voimakkaalla tykistökeskityksellä koko Tannenberg-linjan pituudella. Hyökkäyksen painopiste oli edelleen Sinimäillä. Panssarit pääsivät etenemään tanskalaisten SS-joukkojen asemiin, mutta alankomaalaiset tuhosivat niistä kaksitoista, jolloin loput perääntyivät.


title: Sinimäkien taistelu

text: Hyökkäys jatkui iltapäivällä, jolloin neuvostojoukkojen onnistui vallata Grenadierkukkula ja osa Lastenkodinkukkulasta. Taistelut jatkuivat 28. heinäkuuta tanskalaisten ja flaamien yrittäessä turhaan vallata takaisin Lastenkodinkukkulaa. Käydyissä taisteluissa SS-divisioona Langemarck menetti kaikki upseerinsa ja yksikkö lähetettiin kotimaahansa toipumaan. Sinimäkien taistelun raskaimmat yhteenotot käytiin 29. heinäkuuta, jolloin neuvostojoukkojen yhdeksän kilometrin pituudella tekemää tykistön tulivalmistelua tukivat pommi- ja maataistelukoneet. Venäläisen jalkaväen hyökkäys alkoi kello 9 ja sitä tuki noin sata panssarivaunua, joiden valtaosa oli uusia Josif Stalin -panssarivaunuja. Panssarivaunut jakautuivat kahteen osastoon ja ne alkoivat kiertää Grenadierkukkulan takamaastoon. Krenatöörirykmentti 45 ja Narvan-pataljoona pitivät puoliaan 109. armeijakunnan joukkoja vastaan iltaan saakka, jolloin kukkula menetettiin. Neuvostojoukot olivat nyt myös rakentaneet Narvanjoen yli sillan, jonka kautta tuotiin vahvistuksia. Neuvostojoukkojen vahvuus oli nyt 11 divisioonaa ja 6 panssariprikaatia.


title: Sinimäkien taistelu

text: Puolustajat tekivät 30. heinäkuuta 285. divisioonan ja krenatöörirykmenttien 45 ja 47 voimin vastahyökkäyksen menettämälleen kukkulalle. Kukkula vallattiin suurista tappioista huolimatta. Valtaajilla ei ollut tukenaan tykistöä tai panssarivaunua, vaan taistelut käytiin käsiasein ja kranaatein. Monet komppaniat kuihtuivat kymmenen miehen vahvuisiksi. Myös CIX armeijakunta kärsi mittavat tappiot ja sen iskuportaasta selvisi hengissä vain 255 miestä. Saksan päämaja otti esiin hyökkäykseen osallistuneiden kolmen SS-ryhmän poikkeuksellisen lujuuden tilannetiedotuksessaan 2. elokuuta ja krenatöörirykmentti 45:n I pataljoonan komentaja Paul Maitla palkittiin neljäntenä virolaisena ritariristillä. Leningradin rintaman komentaja Govorov oli nyt hankalassa asemassa. Hyökkäys oli pysähtynyt sekä Sinimäillä että Suomen Tali–Ihantalassa ja Vuosalmen taistelussa. Govorov korvasi loppuun kuluneen armeijakuntansa Narvan suunnassa Karjalankannakselta saapuneella CX armeijakunnalla. Neuvostojoukot aloittivat uuden hyökkäyksen 3. elokuuta, mutta hyökkäys tyrehtyi puolustajien tykistö- ja heitintuleen. Neuvostojoukot yrittivät vielä uutta hyökkäystä 5. elokuuta, mutta senkin tyrehtyi. Govorovin oli 10. elokuuta määrättävä joukkonsa luopumaan hyökkäyksestä Sinimäkien suunnalla.


title: Sinimäkien taistelu

text: Sinimäkien taistelut olivat toisen maailmansodan Viron alueella käydyistä taisteluista verisimmät. Hyökkääjien ja puolustajien tappiot olivat kymmeniätuhansia. Hyökkääjien tappiot kaatuneina ja haavoittuneina olivat 160 000–170 000. Erään arvion mukaan kaatuneiden neuvostosotilaiden määrä oli 35 000 ja haavoittuneiden 135 000. Puolustajien kokonaistappiot jäivät 10 000:n haavoittuneeseen ja kaatuneeseen. Saksalaisten mukaan puolustajat tuhosivat 160 hyökkääjän panssarivaunua. Taistelu oli voitto puolustajille, mutta niiden kokonaismerkitys jäi pieneksi, sillä Pohjoinen armeijaryhmä oli 30. heinäkuuta alkaen motissa neuvostojoukkojen edettyä Itämerelle Latviassa. Hitler antoi luvan vetäytyä Virosta 16. syyskuuta ja 17. syyskuuta saksalaiset aloittivat vetäytymisen Narvan rintamalta. Tallinna menetettiin neuvostojoukoille 22. syyskuuta.


title: Sinimäkien taistelu

text: Taistelussa kaatuneiden muistomerkki sijaitsee taistelupaikalla Grenadierkukkulalla. Elmo Nügasen vuonna 2015 ensi-iltansa saanut elokuva "1944" kuvaa sotaa kesällä 1944 ja kertoo myös Sinimäkien taistelusta.


title: Sara Chafak

text: Sara Yasmina Chafak (s. 25. lokakuuta 1990 Helsinki) on suomalainen malli ja näyttelijä sekä vuoden 2012 Miss Suomi. Hänet valittiin Miss Suomeksi 29. tammikuuta 2012.


title: Sara Chafak

text: Syksyllä 2013 Chafak osallistui Nelosen esittämään "Dancing on Ice" -jäätanssiohjelmaan parinaan taitoluistelija Sasha Palomäki. He sijoittuivat kisassa kolmanneksi. Toukokuussa 2014 Fox-kanavalla alettiin esittää Chafakin juontamaa kokkiohjelmaa.


title: Sara Chafak

text: Chafak opiskelee kansainvälistä markkinointia virolaisessa Estonian Business Schoolissa englannin kielellä. Hänen isänsä on marokkolaistaustainen. Chafakilla on kolme veljeä ja yksi sisko.


title: Sara Chafak

text: Heinäkuussa 2014 Chafak debytoi rap-artistina JVG:n musiikkivideolla.


title: Sara Chafak

text: Helmikuussa 2016 Chafak näytteli suomalaistuotetussa "Fate"-nimisessä lyhytelokuvassa, jota on kuvattu Oulussa ja Los Angelesissa.


title: Sara Chafak

text: Chafak oli mukana Nelonen-kanavan esittämässä "Selviytyjät Suomi" -tosi-tv-sarjassa, joka kuvattiin vuonna 2017.


title: Kajaanin Suunnistajat

text: Kajaanin Suunnistajat (KaSu) on kajaanilainen suunnistuksen erikoisseura. Seura on perustettu 1947.


title: Kajaanin Suunnistajat

text:
Kajaanin Suunnistajat on yksi Kainuun Rastiviikon perustajaseuroista ja sen ensimmäisen osakilpailun järjestäjä vuonna 1966.
Kajaanin Suunnistajat toimii Kajaanin kaupunkiseudulla ja toimii kaikkien suunnistuslajien järjestäjänä. Kuntosuunnistusta seura toteuttaa KS-kuntorastien nimellä ja järjestämällä Vappurastit. Kuntosuunnistustapahtumissa tehdään vuosittain lähes 3000 suoritusta. Seura on ns. kasvattajaseura; lasten ja nuorten suunnistus on seuran painopistealue. Kilpasuunnistukseen osallistuu noin 70 seuran jäsentä. Seuran tunnetuin kasvatti on Paula Haapakoski, joka on voittanut suunnistuksen viestikultaa. KaSu on järjestänyt Kainuun Rastiviikon lisäksi säännöllisesti myös muita suunnistuksen arvokisoja mm. SM-suunnistuksen R2-kisat vuonna 2002, Huippuliigan sprintin 2007, Nuorten Jukolan 2011. Viimeisin Rastiviikko on järjestetty 2012 Joutenlammella, jonka harju-suppamaasto on alueen vaativin suunnistusmaasto.


title: Kajaanin Suunnistajat

text: Seuran 50-vuotishistoria on julkaistu kirjana, jonka tekijä on Toivo Kilponen.


Jääpallon maailmanmestaruuskilpailut 2012 olivat järjestyksessään 32. jääpallon maailmanmestaruuskilpailut. Ne järjestettiin Almatyssa Kazakstanissa 29. tammikuuta – 5. helmikuuta 2012 .


title: Jääpallon maailmanmestaruuskilpailut 2012

text: Kisaohjelmassa oli ennätysmäärä maita, 14. Uusina maina mukana olivat Kirgisia ja Japani. Viro oli mukana kahden vuoden tauon jälkeen. Mongolian joukkue vetäytyi MM-kilpailuista juuri ennen kisojen alkua.


text: Joukkueet oli ensimmäistä kertaa jaettuna kolmelle sarjatasolle aiemman kahden sijasta. Kaikissa lohkoissa pelattiin ensin yksinkertainen alkusarja. Kilpailujen A-sarjassa pelasivat Suomi, Ruotsi, Venäjä, Kazakstan, Norja ja Yhdysvallat. A-sarjan neljä parasta selviytyivät välieriin, kuudenneksi sijoittunut putosi B-sarjaan. B-sarjaan osallistuvat Latvia, Alankomaat, Kanada, Valko-Venäjä ja Unkari. B-sarjan voittaja nousi A-sarjaan, ja B-sarjasta luopunut Mongolia putosi C-sarjaan. C-sarjaan osallistuivat Japani, Viro ja Kirgisia. C-Sarjan voittaja nousi B-sarjaan..


text:
Suomen ja Venäjän välinen välieräottelu pelattiin sankan lumisateen takia kolmessa 30 minuutin erässä. Välierän voitti Venäjä lukemin 6-4 ja Suomi päätyi pronssiotteluun. Toisen välierä Ruotsin ja Kazakstanin välillä oli myös kolmen erän ottelu. Lopulta Ruotsi voitti jännittävien vaiheiden jälkeen rangaistuslaukauskilpailun jälkeen 5-4, vaikka Kazakstan johti neljä minuuttia ennen ottelun päättymistä lukemin 2-4. Suomi hävisi pronssiottelun Kazakstanille 5-10 ja jäi neljänneksi. Ruotsi ja Venäjä kohtasivat finaalissa, jonka Ruotsi voitti lukemin 5-4, vaikka Venäjä johti välillä jo 2-4.Suomen joukkue ei saanut edellisten kisojen hopeamitalin jatkoksi mitalia. Päävalmentaja Tommy Österberg oli valinnut Suomen joukkueeseen 3 pelaajaa Suomen Bandyliigasta, 13 pelaajaa Ruotsin Elitserienistä ja 1 Venäjän Superliigasta. Österberg kertoi::
Ruotsin sarjoista oli joukkueen runko eli Timo Oksanen, Ville Aaltonen, Mika Jussila, Samuli Helavuori, Ilari Moisala, Antti Ekman, Rolf Larsson, Mikko Aarni, Juho Liukkonen, Pekka Rintala, Mikko Rytkönen, Mikko Lukkarila ja Markus Kumpuoja. Suomen omasta Bandyliigasta oli valittu Rolf Larsson, Tomi Hauska ja Ville-Veikko Angeria. Venäjän sarjasta tuli Pekka Hiltunen.


title: HMS Warspite (S103)

text: HMS Warspite (viirinumero S103) oli Britannian kuninkaallisen laivaston Valiant-luokan sukellusvene.


title: HMS Warspite (S103)

text: Alus tilattiin Vickers Armstrongilta Barrow-in-Furnessista. Sen köli laskettiin 10. joulukuuta 193 ja alus laskettiin vesille 25. syyskuuta 1965 kumminaan pääministeri Harold Wilsonin puoliso Mary Wilson. Alus valmistui 18. huhtikuuta 1967.


title: HMS Warspite (S103)

text: "HMS Warspite" oli Falklandin sodan puhjetessa juuri pääsemässä telakalta, jossa se oli ollut kaksi vuotta modernisoitavana. Palvelukseen palattuaan se partioi Etelä-Atlantilla.


title: HMS Warspite (S103)

text: Alus poistettiin palveluksesta 1991.


title: HMS Valiant (S102)

text: HMS Valiant (viirinumero S102) oli Britannian kuninkaallisen laivaston Valiant-luokan sukellusvene.


title: HMS Valiant (S102)

text: Alus tilattiin 31. elokuuta 1960 Vickers Armstrongilta Barrow-in-Furnessista ja sen köli laskettiin 22. tammikuuta 1962. Alus laskettiin vesille 3. joulukuuta 1963 kumminaan Lady Thorneycroft ja se valmistui 18. heinäkuuta 1966.


title: HMS Valiant (S102)

text: "HMS Valiant" oli modernisoitavana 1970, 1977 ja 1989 ja se osallistui 1982 Falklandin sotaan. Aluksella havaittiin konevika kesäkuussa 1994 ja se poistettiin palveluksesta 12. elokuuta.


title: Pasi Salmela

text: Pasi Salmela (s. 25. kesäkuuta 1972 Kokkola) on suomalainen entinen jalkapalloilija. Hänen pelipaikkansa oli joko puolustuksessa tai keskikentällä. Salmelan vahvuuksiin kuuluivat taisteleva luonne ja kovat potkut.


title: Pasi Salmela

text: Salmela edusti juniorina raumalaisia Paroalhon Voimaa ja Pallo-Iiroja. Hän pelasi Veikkausliigassa 166 ottelua FC Oulussa, Rovaniemen Palloseurassa, Tampereen Ilveksessä ja Tampere Unitedissa. Maaleja hän teki näissä otteluissa yhdeksän. Ensiesiintymisensä Veikkausliigassa Salmela teki 24. huhtikuuta 1994 FC Oulun kohdatessa vierasottelussa FC Kuusysin. Hän teki samassa ottelussa myös ensimmäisen liigamaalinsa. Salmela voitti Tampere Unitedissa Suomen-mestaruuden ja Suomen Cup -hopeaa 2001 ja SM-pronssia 2003 sekä 2004.


title: Pasi Salmela

text: Salmela oli mukana alle 20-vuotiaiden maajoukkueen kokoonpanossa ottelussa Tanskaa vastaan vuonna 1990, mutta ei päässyt kentälle.


title: Rudolf Charousek

text: Rudolf Reszo Charousek (19. maaliskuuta 1873 – 18. huhtikuuta 1900) oli unkarilainen shakkimestari.


title: Rudolf Charousek

text: Charousek syntyi Prahassa. Pian perhe muutti Unkariin. Siellä Charousek oppi shakin siirrot teini-iässä. Nuoruudessaan hän opiskeli lakitiedettä.


title: Rudolf Charousek

text: Charousekin kansainvälinen läpimurto šakissa tapahtui Nürnbergin turnauksessa 1896. Hän pääsi mukaan kisaan varapelaajana, kun englantilainen mestari Amos Burn joutui peruuttamaan osallistumisensa. Charousek sijoittui 12. sijalle, mutta kukisti keskinäisessä pelissä maailmanmestari Emanuel Laskerin. Myöhemmin samana vuonna hän jakoi voittoa Budapestissä Mihail Tšigorinin kanssa. Vuonna 1897 Charousek voitti syys- ja lokakuun vaihteessa pelatun turnauksen Berliinissä. Hänen taakseen jäivät mm. David Janowski, Carl Schlechter ja Tšigorin. Jo näinä vuosina Charousekin pelaamista haittasi tuberkuloosi, joka aikanaan päätti hänen elämänsä.


title: Rudolf Charousek

text: Charousekin merkittävin kilpailusaavutus oli Kölnissä 1898, kun hän jakoi Amos Burnin takana toista sijaa Tšigorinin ja Wilhelm Cohnin kanssa ja hänen taakseen jäivät mm. ex-MM Wilhelm Steinitz, Schlechter ja Janowski.


title: Rudolf Charousek

text: Charousekin pelitaito herätti huomiota. Lasker totesikin, että joutuu jonakin päivänä pelaamaan maailmanmestaruusottelun häntä vastaan. Lupaava ura kuitenkin sai ennenaikaisen lopun, kun Charousek kuoli Budapestissä huhtikuussa 1900 tuberkuloosiin vain 26-vuotiaana.


title: Rudolf Charousek

text: Charousek jätti jälkeensä monia hienoja pelejä. 1890-luvulla hän voitti monia mestareita. Osa näistä oli aikansa huippuja (mm. Pillsbury ja Lasker) Tosin eräät 1900-luvulla suurmestareiksi kohoavat pelaajat (esimerkiksi Geza Maroczy) olivat vasta uransa alussa. Useat Charousekin huippupelit alkavat erilaisilla gambiiteilla. Charousek olikin tunnettu hyökkäävästä pelityylistään. Toisaalta hän oli hermoherkkä pelaaja, mikä ei ole eduksi kärsivällisyyttä vaativissa otteluissa. Charousek hävisikin Budapestissä pelatuissa otteluissa 1896 Tšigorinille ja Maroczylle.


title: Missä on mun Strömsö?

text: Missä on mun Strömsö? on 23. tammikuuta 2012 singlenä julkaistu Annika Eklundin kappale.


title: Missä on mun Strömsö?

text: Kappaleen ovat säveltäneet ja sanoittaneet Heidi Maria Paalanen ja Kari Haapala. Kappale osallistui vuonna 2011 Elvis ry:n Vuoden merilaulu -kilpailuun, jossa se sijoittui toiseksi.


title: Samba Diakité

text: Samba Diakité (s. 24. tammikuuta 1989 Montfermeil, Ranska) on malilainen jalkapalloilija, joka pelaa Englannin Valioliigassa. Hänen seuransa on Queens Park Rangers. Hän pelasi kauden 2011-2012 loppuun asti ulottuvalla lainasopimuksella ranskalaisesta Nancy'stä ja teki QPR:n kanssa neljän vuoden sopimuksen kesällä 2012.


title: Samba Diakité

text: Diakité on puolustava keskikenttäpelaaja ja solmi lainasopimuksen nykyisen seuransa kanssa 30. tammikuuta 2012. Hän pelaa myös Malin jalkapallomaajoukkueessa.


title: Samba Diakité

text: Diakité teki avausmaalinsa Valioliigassa 31. maaliskuuta 2012 ottelussa QPR - Arsenal 2-1. Diakitén maali oli ottelun voittomaali ja syntyi 66. peliminuutilla.


title: Pietari Koskinen

text: Pietari Koskinen on suomalainen äänisuunnittelija. Hän on elokuvaäänityksen ja -äänisuunnittelun professori Aalto-yliopiston taiteiden ja suunnittelun korkeakoulussa. Hän on voittanut parhaan äänisuunnittelun Jussi-palkinnon vuonna 1996 elokuvasta "Suolaista ja makeaa", vuonna 2007 elokuvasta "Unna ja Nuuk" sekä vuonna 2012 yhdessä Olli Huhtasen kanssa elokuvasta "Hiljaisuus (suomalainen elokuva)". Vuonna 1995 hänelle myönnettiin Suomi-palkinto.


title: Amerikansarvipöllö

text: Amerikansarvipöllö ("Asio clamator") on pöllöjen heimoon kuuluva lintulaji. Sitä tavataan Etelä-Amerikassa ja osissa Keski-Amerikkaa seuraavissa maissa: Argentiina, Belize, Bolivia, Brasilia, Costa Rica, Ecuador, El Salvador, Guatemala, Guyana, Honduras, Kolumbia, Meksiko, Nicaragua, Panama, Paraguay, Peru, Ranskan Guayana, Suriname, Trinidad ja Tobago, Uruguay ja Venezuela.


title: Amerikansarvipöllö

text: Se on keskikokoinen pöllö, jolla on suuret korvatupsut ja ruskeavalkoinen naamakiehkura, jossa on musta reunus. Sen nokka on musta, ja sen silmät ovat kanelinruskeat. Sillä on lyhyemmät ja pyöreämmät siivet kuin useimmilla lähisukuisilla lajeilla. Yläpuolelta amerikansarvipöllö on kanelinruskea mustin kiemurakuvioin ja levein juovin. Alapuoli on vaaleanruskea tummin juovin. Se on 30–38 senttimetriä pitkä ja painaa 320–546 grammaa.


title: Amerikansarvipöllö

text: Amerikansarvipöllöä esiintyy hyvin monenlaisilla alueilla merenpinnan tasosta aina 1 600 metrin korkeuteen.


title: Amerikansarvipöllö

text: Lajin sijaintia systematiikassa ei ole vielä ratkaistu. Eri auktorit sijoittavat sen joko sukuun "Asio" tai sukuun "Pseudoscops" jamaikanpöllön kanssa. Joskus se jopa sijoitetaan ainoaksi lajiksi sukuun "Rhinoptynx". 2000-luvulla tehtyjen DNA-tutkimusten perusteella laji on läheistä sukua muiden sarvipöllöjen kanssa ja jopa sarvipöllön sisarlaji.


title: Amerikansarvipöllö

text: Sillä on seuraavat alalajit:


title: HMS Trafalgar (S107)

text: HMS Trafalgar (viirinumero S107) on Britannian Kuninkaallisen laivaston Trafalgar-luokan sukellusvene.


title: HMS Trafalgar (S107)

text: Alus tilattiin 7. huhtikuuta 1977 Vickers Shipbuilding and Engineeringiltä Barrow-in-Furnessista ja sen köli laskettiin 15. huhtikuuta 1979. Alus laskettiin vesille 1. heinäkuuta 1981 ja se otettiin palvelukseen 27. toukokuuta 1983.


title: HMS Trafalgar (S107)

text: Operaatio Veritaksen päätyttyä "HMS Trafalgar" palasi Devonportiin 1. maaliskuuta 2002. Marraskuussa alus ajoi karille lähellä Isle of Skyetä, jolloin alukselle aiheutui 5 miljoonan punnan vauriot ja kolme merimiestä loukkaantui.


title: HMS Trafalgar (S107)

text: Alus poistettiin palveluksesta 4. joulukuuta 2009 Devonportissa.


title: Oulun Aikuiskoulutuskeskus

text: Oulun Aikuiskoulutuskeskus Oy (OAKK) oli Oulussa toimiva ammatillisen osaamisen ja ammatillisen hyvinvoinnin asiantuntijaorganisaatio. Vuosittain OAKK:ssa opiskeli noin 5000–7000 aikuista, ja henkilökuntaa oli viimeisenä toimintavuotena noin 130. OAKK:n koulutuspalveluja olivat aikuisten näyttötutkinnot, ammatillinen täydennyskoulutus, uraohjauspalvelut sekä maahanmuuttajien kotoutumiskoulutus. Koulutustoimintaa OAKK:ssa tukivat ravintola Killinki, Hierojaklinikka, Virpiniemen liikuntaopiston virkistys- ja vapaa-ajan toiminta, eri koulutusalojen asiakastyöt ja osakkuus tarkkuusmekaniikan opetus- ja valmistuskeskus Oulu PMC osuuskunnassa. OAKK:n omisti Oulun kaupunki.


title: Oulun Aikuiskoulutuskeskus

text: OAKK järjesti koulutusta seuraavilla koulutusaloilla:


title: Oulun Aikuiskoulutuskeskus

text: Vuosittain suoritettiin noin 700 kokonaista aikuisten näyttötutkintoa ja runsaat 200 tutkinnon osaa. OAKK:ssa voi opiskella sekä työtön että työssä oleva. OAKK järjesti työvoimakoulutusta, oppisopimuskoulutusta, yhteishankintakoulutusta, omaehtoista koulutusta sekä henkilöstökoulutusta. OAKK järjesti myös nuorten aikuisten koulutusohjelmaan (nuorisotakuu) kuuluvaa koulutusta.


title: Oulun Aikuiskoulutuskeskus

text: Suomeen perustettiin 1970–luvulla useita kymmeniä ammatillisia kurssikeskuksia eri puolille maata tarjoamaan työttömille täydennys– ja jatkokoulutusta. Oulun kurssikeskuksen ensimmäiset kurssit alkoivat toukokuussa 1971. Kurssikeskus toimi muun muassa Åströmin entisissä tehdasrakennuksissa. Kurssikeskuksen koulurakennus Kaukovainiolla valmistui 1981. Kurssikeskuksen nimi muutettiin ammatilliseksi aikuiskoulutuskeskukseksi 1991.


title: Oulun Aikuiskoulutuskeskus

text: Oulun Aikuiskoulutuskeskuksen toiminta omalla nimellään päättyi 31.12.2017. OAKK:n koulutustoiminta siirtyi OSAOlle 1.1.2018. OAKK:n kotisivu


title: Oulun Aikuiskoulutuskeskus

text: OAKK Facebookissa


title: Oulun Aikuiskoulutuskeskus

text: Elämän valttikortti – OAKK:n kampanjasivusto nuorille aikuisille


title: HMS Turbulent (S87)

text: HMS Turbulent (viirinumero S87) on Britannian Kuninkaallisen laivaston Trafalgar-luokan sukellusvene.


title: HMS Turbulent (S87)

text: Alus tilattiin 28. heinäkuuta 1978 Vickers Shipbuilding and Engineeringiltä Barrow-in-Furnessista ja sen köli laskettiin 8. toukokuuta 1980. Alus laskettiin vesille 1. joulukuuta 1982 ja se otettiin palvelukseen 28. huhtikuuta 1984.


title: HMS Turbulent (S87)

text: "HMS Turbulent" oli ensimmäisen kerran modernisoitavana ja polttoaineen vaihdossa 1997. Alus oli 16. huhtikuuta 2003 ensimmäinen Irakin sodasta palannut sotalaiva, minkä aikana se oli laukaissut kaikkiaan 30 Tomahawk-ohjusta.


title: HMS Turbulent (S87)

text: Alus lähti helmikuussa 2011 kymmenen kuukauden purjehdukselle, joka oli sen viimeinen ennen suunniteltua palveluksesta poistamista. Se vapautti "HMS Triumphin" Syrtinlahdelta, missä alus oli ollut osa Libyan vastaista liittoumaa. Myöhemmin "HMS Triumph" vapautti "HMS Turbulentin" jatkamaan purjehdustaan Suezin kanavalle, jonka se läpäisi kesäkuussa aloittaen partioinnin Intian valtamerellä. Alus vieraili Fujairahissa, missä se kohtasi tukilaiva "RFA Diligencen". Aluksen päällikkyyden vastaanotti joulukuussa 2011 Nick Wheeler.


title: HMS Turbulent (S87)

text: Alus poistettiin palveluksesta 14. heinäkuuta 2012.


title: Nenän väliseinä

text: Nenän väliseinä () on nenäontelon keskellä kulkeva anatominen rakenne, joka erottaa vasemman ja oikean sieraimen ilmatiehyet toisistaan. Sen etuosa on rustorakenteinen, takaosa luurakenteinen. Sitä peittää limakalvo molemmilta puolilta.


title: Lyytikäinen

text: Lyytikäinen on suomalainen sukunimi, joka on muun muassa seuraavilla henkilöillä:


title: Artina 33

text: Artina 33 on Suomessa 1980-luvulla valmistettu purjevenemalli. Sen on suunnitellut Hans Groop ja sitä valmisti kangasalalainen Artekno Oy. Veistämön tilatessa veneen piirustukset Groopilta, oli tavoitteena korvata Arteknolla tuotannossa ollut venetyyppi Ohlson 29 paremmin nykyisiin vaatimuksiin vastaavalla veneellä.


title: Trimetyyliamiini-N-oksidi

text: Trimetyyliamiini-N-oksidi (CHNO) on orgaaninen yhdiste, joka kuuluu amiinioksideihin. Eliöissä yhdiste osallistuu osmoottisen paineen säätelyyn ja stabiloi proteiineja. Trimetyyliamiini-N-oksidia voidaan käyttää orgaanisen kemian synteeseissä heikkona hapettimena.


title: Trimetyyliamiini-N-oksidi

text: Trimetyyliamiini-N-oksidia muodostuu eliöissä trimetyyliamiinista erään mono-oksidaasientsyymin, FMO-3:n, katalysoimana. Trimetyyliamiinia muodostuu esimerkiksi ihmiskehossa koliinia sisältävistä ruoka-aineista. Normaalisti maksassa sijaitseva FMO-3-entsyymi hapettaa sen trimetyyliamiini-N-oksidiksi, mutta harvinaisessa perinnöllisessä sairaudessa trimetyyliaminuriassa entsyymin pitoisuus on vähäinen. Tämä ilmenee trimetyyliamiinin erittymisenä hien ja virtsan mukana ja yhdiste antaa heille tyypillisen kalamaisen hajun.


title: Trimetyyliamiini-N-oksidi

text: Trimetyyliamiini-N-oksidiä on erityisesti merikaloissa. Erityisesti haiden ja rauskujen veressä on paljon ureaa osmoottisen paineen säätelyyn. Urean pitoisuus on niin suuri, että se denaturoisi proteiineja, mutta veressä oleva trimetyyliamiini-N-oksidi kumoaa urean vaikutuksen. Trimetyyliamiini-N-oksidi stabiloi proteiineja tukemalla niiden oikeaa laskostumista. Sen on havaittu myös stabiloivan oikealla tavalla laskostuneita proteiineja prioneita vastaan. Yhdiste stabiloi myös nukleiinihappoja.


title: Trimetyyliamiini-N-oksidi

text: Trimetyyliamiinin muodostuminen hajuttomasta trimetyyliamiini-N-oksidista on yksi merkki kalan pilaantumisesta. Bakteerit pelkistävät yhdisteen trimetyyliamiini-N-oksidireduktaasientsyymin avulla. Eräät bakteerit voivat muodostaa yhdisteestä myös dimetyyliamiinia ja formaldehydiä.


title: Trimetyyliamiini-N-oksidi

text: Trimetyyliamiini-N-oksidi on valkoista kiinteää ainetta, joka on usein dihydraattina. Se liukenee hyvin veteen, koska sen dipolimomentti on suuri. Vesiliuoksissa yhdisteen happiatomi muodostaa vetysidoksia kolmen vesimolekyylin kanssa.


title: Trimetyyliamiini-N-oksidi

text: Trimetyyliamiini-N-oksidia voidaan valmistaa hapettamalla trimetyyliamiinia vetyperoksidin tai perhapon kanssa. Vesiliuoksissa suoritettuna näin muodostuu sen dihydraatti. Dihydraatista saadaan vedetöntä trimetyyliamiini-N-oksidia sublimoimalla tai tislaamalla alennetussa paineessa veden ja bentseenin tai tolueenin muodostamasta atseotrooppisesta seoksesta.


title: Trimetyyliamiini-N-oksidi

text: Trimetyyliamiini-N-oksidi reagoi alkyloivien yhdisteiden kanssa muodostaen trimetyylialkoksiammoniumyhdisteitä. Se on hyödyllinen ketonien ja aldehydien syntetisoimisessa alkyylihalideista ja sulfonaateista, N-metyylipyrrolidiinien synteeseissä, atsometiiniylidien valmistuksessa ja karbonyyliryhmien poistamisessa trikarbonyylirautakomplekseista. Erityisesti yhdistettä käytetään mietona ja selektiivisenä hapettimena organoboraanien hapettamiseen borinaatti- tai boraattiestereiksi.


title: Édouard Niermans

text: Édouard Niermans (10. marraskuuta 1943) on ranskalainen elokuvaohjaaja, käsikirjoittaja ja näyttelijä. Hänen lyhytelokuvansa "La Syncope" esitettiin 1976 ja pitkä elokuvansa "Le Retour de Casanova" 1992 Cannesin elokuvajuhlilla.


title: HMS Tireless (S88)

text: HMS Tireless (viirinumero S88) on Britannian Kuninkaallisen laivaston Trafalgar-luokan sukellusvene.


title: HMS Tireless (S88)

text: Alus tilattiin 5. heinäkuuta 1979 Vickers Shipbuilding and Engineeringiltä Barrow-in-Furnessista ja sen köli laskettiin 6. kesäkuuta 1981. Alus laskettiin vesille 17. maaliskuuta 1984 kumminaan rouva Sue Squires ja se otettiin palvelukseen 5. lokakuuta 1985.


title: HMS Tireless (S88)

text: "HMS Tireless" teki palvelukseen otosta alkaen ensimmäisten kuuden vuoden aikana lukuisia purjehduksia maailman merillä. Alus oli ensimmäisen kerran modernisoitavana ja polttoaineen vaihdossa 1996, mistä se palasi palvelukseen 1999. Aluksen ydinreaktorin jäähdytysjärjestelmässä oli vuoto toukokuussa 2000, mutta radioaktiivista materiaali ei päässyt ympäristöön. Alus pääsi apukoneella Gibraltarille, jossa vika todettiin luultua suuremmaksi, ja se joutui viipymään 7. toukokuuta 2001 asti korjattavana Gibraltarin telakalla. Aluksen olo Gibraltarilla aiheutti poliittisen kriisin Espanjan kanssa.


title: HMS Tireless (S88)

text: "HMS Tireless" kohtasi 19. huhtikuuta 2004 "USS Hamptonin" napajään alla, jonka jälkeen alukset nousivat jään läpi pohjoisnavalle. Alus suututti uudelleen espanjalaiset 2004, kun se vieraili Gibraltarilla 9.-15. heinäkuuta.


title: HMS Torbay (S90)

text: HMS Torbay (viirinumero S90) on Britannian Kuninkaallisen laivaston Trafalgar-luokan sukellusvene.


title: HMS Torbay (S90)

text: Sen köli laskettiin 3. joulukuuta 1982 VSELin telakalla Barrow-in-Furnessissa ja alus laskettiin vesille 8. maaliskuuta 1985 kumminaan Lady Ann Herbert ja se otettiin palvelukseen 7. helmikuuta 1987.


title: HMS Torbay (S90)

text: Alus on palveluksessa 2013 ja sen suunniteltu palveluksesta poisto on 2015.


title: Seitsemäs valamies

text: Seitsemäs valamies ("Le septième juré") on Edouard Niermansin ohjaama televisioelokuva vuodelta 2008. Elokuvan pääosaa näyttelee Mika Kaurismäen elokuvassa "Le Havre" poliisipäällikköä näytellyt ajattoman kolhoryhtinen Jean-Pierre Darroussin. Rikostarina kertoo nuoren naisen murhan selvitystyöstä, jossa syyllinen, apteekkari Duval (Darroussin), joutuu valamieheksi juttua käsittelevään istuntoon. Syylliseksi on leimattu uhrin algerialaissyntyinen poikaystävä. Tapahtuma-aika on 1962, jolloin Algerian sota on juuri ohi mutta vaikuttaa yhä asenteisiin. Hienoa näyttelijätyötä tekee myös rouva Duvalia esittävä Isabelle Habiague. Kriitikko arvioi, että elokuvaan on tietoisesti otettu vaikutteita Albert Camus’n "Sivullisesta".


title: Seitsemäs valamies

text: Elokuva on palkittu useilla televisiopalkinnoilla.


title: Keskitalo

text: Keskitalo on suomalainen sukunimi, joka on muun muassa seuraavilla henkilöillä:


title: HMS Trenchant (S91)

text: HMS Trenchant (viirinumero S91) on Britannian Kuninkaallisen laivaston Trafalgar-luokan sukellusvene.


title: HMS Trenchant (S91)

text: Alus tilattiin 22. maaliskuuta 1983 Vickers Shipbuilding and Engineeringin telakalta Barrow-in-Furnessista ja sen köli laskettiin 28. lokakuuta 1985. Alus laskettiin vesille 3. marraskuuta 1986 ja se otettiin palvelukseen 14. tammikuuta 1989.


title: HMS Trenchant (S91)

text: Kalastusalus "Antaresin" verkko jäi 22. marraskuuta 1990 kiinni "HMS Trenchantiin", joka veti sen pinnan alle hukuttaen nelimiehisen miehistön. Alus ajoi karille heinäkuussa 1997 Australian länsirannikolla, jolloin alus ei kuitenkaan kärsinyt merkittäviä vaurioita.


title: HMS Trenchant (S91)

text: Aluksen laukaisi 21. kesäkuuta 2007 Meksikonlahdella Tomahawk Block IV ohjuksen ensimmäisenä kuninkaallisen laivaston aluksena. Alus siirrettiin vuoden 2009 lopulla kahdeksi vuodeksi huoltoon Devonportissa, mistä se palasi palvelukseen 6. kesäkuuta 2011.


title: HMS Dreadnought (S101)

text: HMS Dreadnought (viirinumero S101) on Britannian Kuninkaallisen laivaston ensimmäinen ydinsukellusvene.


title: HMS Dreadnought (S101)

text: Alus tilattiin Barrow-in-Furnessista Vickers Armstrongilta. Sen köli laskettiin 12. kesäkuuta 1959 ja alus laskettiin vesille 21. lokakuuta 1960 kumminaan kuningatar Elizabeth II ja se otettiin palvelukseen 17. huhtikuuta 1963.


title: HMS Dreadnought (S101)

text: "HMS Dreadnought" vieraili 1960-luvun puolivälissä Norfolkissa Yhdysvalloissa, Bermudalla, Rotterdamissa ja Kielissä. Alus oli Gibraltarilla 1965, 1966 ja 1967 ja se lähti 19. syyskuuta 1967 Rosythistä Singaporeen.


title: HMS Dreadnought (S101)

text: Alus palasi 10. syyskuuta 1970 palvelukseen Rosythin telakalta, jossa se oli ollut modernisoitavana ja polttoaineen vaihdossa. Aluksesta tuli 3. maaliskuuta 1971 ensimmäinen pohjoisnavalla pintaan noussut brittiläinen sukellusvene.


title: HMS Dreadnought (S101)

text: Alus poistettiin palveluksesta 1980 Chathamissa, josta se hinattiin 1983 Rosythiin odottamaan kohtaloaan.


title: Good Times Killin’ Me

text: Good Times Killin' Me on cajun-muusikko Nathan Abshiren studioalbumi vuodelta 1978. Sen on tuottanut Sam Charters. Äänittäjä on Keith Cravey.


title: Good Times Killin’ Me

text: Charters on myös ottanut levykansion valokuvat ja laatinut esittelytekstin. Hän kiittää taustatiedoista Barry Anceletia. Levykannen on suunnitellut Wagner Design Unit.


title: Good Times Killin’ Me

text: Englannissa LP-levyjä on valmistanut levy-yhtiö Sonet Records Ltd., joka on toiminut osoitteessa 121 Ledbury Road, London W11 2RP. Yhdistyneessä kuningaskunnassa jakelijana on toiminut Pye Record (Sales) Ltd.


title: Good Times Killin’ Me

text: Albumi on saanut nimensä Abshiren tavasta huudahdella tanssimuusikkona esiintyessään ”Good times is killin’ me”. Lause oli kirjoitettu myös hänen hanurikoteloonsa. Tämän albumin äänityksen aikoihin Abshire asui Louisianassa Basile-nimisen kaupungin laitamilla ja oli eläköitynyt siviiliammatistaan kaatopaikan hoitajana.


title: Good Times Killin’ Me

text:
Erään arvion mukaan Abshire oli fyysisesti niin vanhentunut, että tätä levyä ei olisi kannattanut enää tehdä, ellei sitten kunnianosoituksena. Kirjoittajan mukaan Abshire teki parhaat levytyksensä 1960-luvulla Chris Strachwitzin Arhoolie-levymerkille.
Sovitukset ovat Nathan Abshiren ja Sady Courvillen tekemiä. Laulujen julkaisija on Sonet Publishing paitsi 1.2, 2.2 ja 2.3 osalta Copyright Control.


title: Good Times Killin’ Me

text: Kappaleet ovat perinteisiä ja tansseissa suosittuja cajun-melodioita: sekoitus valsseja, two-stepejä ja blueseja.


title: Good Times Killin’ Me

text: "La Queue de Tortue" eli suomennettuna “Kilpikonnan häntä” on saanut nimensä Kaplanin ja Crowleyn välillä virtaavasta bayousta.


title: Good Times Killin’ Me

text: "La Valse à Belisaire” on Abshiren versio Roy Acuffin kappaleesta ”A Precious Jewel”.


title: Good Times Killin’ Me

text: "Les Filles du Canada” eli “Kanadan tytöt” kuulostaa kappaleen “Little Brown Jug” varhaiselta versiolta.Levyllä soittavat muusikot ovat Abshiren vanhoja ystäviä ja soittokavereita. Sady Courville levytti viuluduoettoja Denis McGheen kanssa jo 1920-luvulla. Hänellä oli tämän levytyksen aikaan vielä huonekaluliike Eunicessa. Preston ”Pres” Manuel teki ensimmäiset levytyksensä 1930-luvulla ja oli tässä vaiheessa eläkkeellä. Eddie Richard on Sadyn setä. Sady ja Pres esiintyivät vielä Cajun Hour -nimisessä radio-ohjelmassa, joka lähetettiin lauantaiaamuisin Fred's Lounge -nimisestä paikasta Mamoussa. Ohjelma oli saanut vakiintuneen aseman ja sen oli aloittanut Revon Reed yli 15 vuotta aikaisemmin.


title: Tuomas Salminen

text: Tuomas Salminen (s. 3. heinäkuuta 1981) on suomalainen entinen jalkapalloilija. Salminen on Rauman Pallo-Iirojen kasvatti. Hän edusti myös FC Inter Turkua, jossa hän pelasi ainoaksi jääneen Veikkausliiga-ottelunsa 7. kesäkuuta 2000 Interin kohdatessa vierasottelussa FC Hakan.


title: All About Steve

text: All About Steve on vuonna 2009 ensi-iltansa saanut komediaelokuva. Phil Traillin ohjaamassa elokuvassa näyttelivät Sandra Bullock, Bradley Cooper, Thomas Haden Church, Ken Jeong, DJ Qualls, Katy Mixon, Beth Grant, Howard Hesseman, Luenell, Jordan Morris, Keith David, Noah Munck ja Patrick Brown.


title: All About Steve

text: "All About Steve" tuotti taloudellisesti voittoa, mutta kriitikoilta se sai nuivan vastaanoton ja sille annettiin kaksi Razzie-palkintoa, huonoimmasta naispääosasta ja huonoimmasta parista. Sandra Bullock tuli Razzie-gaalaan vastaanottamaan palkintonsa. Pitämässään puheessa hän esitti epäilyksen, etteivät kaikki palkitsemisesta päättäneet olleet todella katsoneet elokuvaa ja ymmärtäneet sen tavoittelemaa sanomaa.


title: IAI Nesher

text: IAI Nesher (Israel Aircraft Industries Nesher, hepreaksi: נשר, suom. "Korppikotka") on Israelissa valmistettu versio Dassault Mirage 5:stä. Osa koneista myytiin Argentiinan ilmavoimille Dagger-mallinimellä. Koneet päivitettiin myöhemmin, jolloin ne saivat mallinimen Finger.


title: Koverokoit

text: Koverokoit (Schreckensteiniidae) on pieni perhosheimo ja koverokoimaisten yläheimon ("Schreckensteinioidea") ainoa heimo. Sen kahteen sukuun kuuluu yhteensä kahdeksan pientä perhoslajia. Aikaisemmin heimo on ollut yhdistettynä kehrääjäkoimaisiin sekä yläheimoon "Copromorphoidea", mutta toukkien ja koteloiden anatomiset piirteet viittaavat sen olevan pikemminkin lähellä outokoimaisia.


title: Koverokoit

text: Koverokoilajien takimmaisen jalkaparin säärissä on tunnusomaisesti pitkiä ja jäykkiä sukasia. Kaikki lajit ovat pieniä perhosia, joiden siivet ovat kapeat, suipot ja siipiväli vaihtelee 10–12 mm. Siivet ovat yksiväriset tai niissä on pitkittäisjuovia. Naaraan etu- ja takasiipeä yhdistävässä frenulumissa on ainoastaan yksi oka. Pistesilmät ja chaetosemat puuttuvat. Lepäävä perhonen pitää takaraajojaan sivuille levitettynä, jolloin säärten sukaset näkyvät hyvin.


title: Koverokoit

text: Toukat elävät ravintokasvilla vapaina ja syövät lehdet jokseenkin kokonaan lehtisuonia lukuun ottamatta. Niillä on hyvin ohuet vatsajalat. Kotelo sijaitsee kupolimaisen, kanaverkkoa muistuttavan kotelokopan sisällä ja ryömii ulos sitä ympäröivästä kotelokopasta ennen aikuisen perhosen kuoriutumista käyttäen apunaan takaruumiin jaokkeiden pitkiä sukasia.


title: Koverokoit

text: Heimon lajeista koverokoi ("Schreckensteinia festaliella") on vieraslajina levinnyt lähes kaikkialle ja sitä tavataan Suomessakin. Muut "Schreckensteinia"-suvun viisi lajia esiintyvät holarktisella tai neotrooppisella alueella. Suvun "Corsocasis" kolme lajia elävät Aasiassa.


title: HMS Plymouth (F126)

text: HMS Plymouth (viirinumero F126) oli Britannian Kuninkaallisen laivaston Rothesay-luokan fregatti, joka palveli Falklandin sodassa.


title: HMS Plymouth (F126)

text: Alus tilattiin Devonportin telakalta. Sen köli laskettiin 1. heinäkuuta 1958 ja alus laskettiin vesille 20. heinäkuuta 1959. Alus valmistui 11. toukokuuta 1961.


title: HMS Plymouth (F126)

text: Alus siirrettiin museoitavaksi 1989.


title: Miinaajakoimaiset

text: Miinaajakoimaiset (Gracillarioidea) on perhosten yläheimo. Sen kolmeen heimoon kuuluu maailmanlaajuisesti yli 2000 perhoslajia. Suomesta lajeja tunnetaan noin sata.


title: Miinaajakoimaiset

text: Miinaajakoimaiset ovat pieniä tai erittäin pieniä perhosia, joiden siipiväli vaihtelee 5–15 mm. Siivet ovat kapeat, pitkien ripsien reunustamat ja joillakin lajeilla metallinhohtoiset. Ne muistuttavat suuresti sekä kehrääjäkoimaisia että koimaisia perhosia. Ensmmäisestä ne kuitenkin erottuvat siinä että ennen aikuisen perhosen kuoriutumista kotelo työntyy osittain ulos kotelokopastaan selkäpuolen piikkien avulla eikä aikuisen koiraan takaruumiin kahdeksannessa jaokkeessa ole kehrääjäkoimaisille ominaisia pleuraaliliuskoja. Koimaisista ne eroavat pään rakenteiden ja siipisuoniston perusteella. Lisäksi toukat elävät nuoruusvaiheensa kasvin lehtien sisällä tai kovertajina, eivät vapaina kuten koimaisten perhosten toukat. Aikuisten perhosten tuntosarvet ovat tavallisesti vähintään etusiiven pituiset ja yleensä päälaen pistesilmät puuttuvat. Chaetosemat puuttuvat aina. Suurella osalla lajeista on tunnusomainen lepoasento, jossa perhonen nostaa ruumiinsa irti alustasta pää ylöspäin.


title: Miinaajakoimaiset

text: Naaraat munivat munat yksitellen ravintokasville, johon ne kiinnittyvät liimamaisella aineella. Kuoriutuva toukka on kokonaan raajaton tai sen raajat ovat surkastuneet ja kaivautuu heti kasvin sisään.


title: Mia Halme

text: Mia Halme (s. 9. joulukuuta 1968) on suomalainen käsikirjoittaja ja dokumenttiohjaaja. Halmeen dokumentti huostaanotetuista lapsista, "Ikuisesti sinun", sai Parhaan dokumentin Jussin vuoden 2012 Jussi-gaalassa.


title: Mia Halme

text: Halmeen aviomies on elokuvaohjaaja Aleksi Salmenperä.


title: Uolevi Koski

text: Tyyko Uolevi Koski (29. marraskuuta 1910 Pori – 2. heinäkuuta 1970 Oulu) oli suomalainen runoilija ja aforismien kirjoittaja.


title: Twelve Dreams of Dr. Sardonicus

text: Twelve Dreams of Dr. Sardonicus on Yhdysvaltain Los Angelesissa perustetun Spirit-yhtyeen neljäs, vuonna 1970 julkaistu studioalbumi.


title: Twelve Dreams of Dr. Sardonicus

text: Levy-yhtiöksi on vaihtunut Epic Records ja alkuperäinen luettelotunnus on KE 30267. Epic on ollut osa yhtiötä CBS, Inc., 51 W. 52 Street, New York, N.Y.


title: Twelve Dreams of Dr. Sardonicus

text: Albumi on yksi West Coast -rockin hienoimmista saavutuksista ja klassikoksi luokiteltava. Se sai hyvät arvostelut mutta albumin tasoon nähden myyntimenestys ei ollut kehuttava. Jay Ferguson ja Mark Andes jättivätkin Spiritin tämän jälkeen.”Space Child” on soitinkappale.


title: Twelve Dreams of Dr. Sardonicus

text: Albumi on julkaistu vuonna 2010 Sony Music Entertainmentin sarjassa "Original Album Classics" 5xCD (Epic 88697646982 CD4). Paketissa on viisi Spiritin ensimmäistä albumia. Tälle albumille on lisätty ylimääräiset kappaleet:Kappaleella ”Red Light Roll on” kuullaan studioäänitystä edeltävää keskustelua.


title: Kurt Paetau

text: Kurt Birger Paetau ['peːtau] (24. heinäkuuta 1904 Helsinki – 27. lokakuuta 1975 Helsinki) oli suomalainen pappi ja ruotsin kielellä kirjoittanut kirjailija.


title: Kurt Paetau

text: Paetau toimi Porvoon ruotsalaisen maaseurakunnan kappalaisena 1952–1971.


title: Fender Lead Series

text: Fender Lead Series oli vuosina 1979–1982 valmistettu sarja sähkökitaroita. Niitä valmisti Fender Kaliforniassa, Yhdysvalloissa. Mallit olivat Lead I–III. Viimeisintä mallia valmistettiin vain vuonna 1982.


title: Fender Lead Series

text: Kitaramalliston tavoite oli alittaa kuuluisan Stratocasterin hinta äänenlaadun tästä suuremmin kärsimättä. Mallistolle tyypillistä oli sekoittaa muotoiluja sekä Stratocasterista että Telecasterista. Kitaroiden runko (body) oli kevyempi ja säätimet hieman yksinkertaisemmat. Ainakin jotkin mallit (ilmeisesti kuitenkin kaikki) oli varustettu kiinteällä kitaratallalla vibraatiokammella varustetun niin sanotun jousitallan sijasta.


title: Fender Lead Series

text: Vuodesta 1982 lähtien sarjan korvasi uusi, niin kutsuttu halpamerkki Squier. Squier-kitarat valmistetaan Yhdysvaltojen sijaan Aasiassa, pääasiassa Indonesiassa ja Kiinassa.


title: Punaluppio

text: Punaluppio ("Sanguisorba officinalis") on Euroopassa luonnonvaraisena kasvava, myös koristekasvina viljelty ruusukasvi.


title: Punaluppio

text: Punaluppio kasvaa 30–90 senttimetriä korkeaksi. Sen lehdet ovat parilehdykkäiset. Niissä on 3–6 paria 2–4 cm pitkiä lehdyköitä, jotka ovat sahalaitaisia ja herttatyvisiä. Punaluppion kukinto on 1–3 cm pitkä, tiheän palleromainen ja pitkulainen. Kukat ovat teriöttömät ja kaksineuvoiset, väriltään tumman punaruskeat. Punaluppion hedelmä on pähkylä.


title: Ambrus Balogh

text: Ambrus Balogh (12. elokuuta 1915 Csengerújfalu - 6. heinäkuuta 1978 Budapest) oli unkarilainen ampuja ja olympiamitalisti.


title: Ambrus Balogh

text: Balogh osallistui olympiakisoihin 1948, 1952 ja 1960. Helsingin olympiakisoissa Balogh saavutti pronssimitalin 50 metrin vapaapistooliammunnassa. Samassa lajissa hän saavutti maailmanmestaruuskisojen pronssimitalin Luzernissa 1939.


title: Ambrus Balogh

text: Pistoolin lisäksi Balogh ampui olympiakisoissa myös kiväärillä ja sijoittui Helsingin olympiakisojen täysottelussa kymmenenneksi.


title: Ylösnousemuksen kappeli (Bryssel)

text:
Ylösnousemuksen kappeli (hollanniksi "Verrijzeniskapel", ranskaksi "Chapelle de la Résurrection") on ekumeenisesti suuntautunut roomalaiskatolinen kirkko, joka sijaitsee Brysselissä keskellä sitä aluetta, jonne eurooppalaiset instituutiot ovat keskittyneet (ns. eurooppa- tai eurokortteli). Nykyisen kirkon edeltäjä, joka juontaa juurensa 1400-luvulta, sijaitsi Brysselin kaupungin keskustassa, josta se purettiin uuden kaupunkisuunnitelman vuoksi vuonna 1907. Sitä korvaamaan rakennettiin ulkoisesti alkuperäisen näköinen kopio nykyiselle paikalle. Perusteellisen korjaustyön jälkeen vuonna 2001 kirkko sai nykyisen nimensä sekä nykyisen ekumeenisen luonteensa. Kappelin hengellisen toiminnan ohjaaminen on uskottu jesuiittojen sääntökunnalle.
Rakennuksen historia johtaa vuonna 1455 rakennettuun Ihmeitä tekevän sakramentin kappeliin "(Chapelle du Saint-Sacrement de Miracle)", joka sijaitsi Brysselin kaupungin keskustassa osoitteessa Rue des Sols/Stuiversstraat. Uuden kaupunkisuunnitelman myötä kappelin oli tehtävä tilaa keskusrautatieasemalle. Alkuperäinen kappeli ja siihen liittyvä nunnaluostari pakkolunastettiin ja purettiin, ja luostarisisaret "(Dames de l'adoration perpetuelle)" rakennuttivat niistä kopion Van Maerlantstraat -nimiselle kadulle. Tämä uusi kappeli vihittiin käyttöön 14.10.1908. Vuonna 1974 sisaret päättivät myydä luostarin, joka käsitti koko suuren rakennuskompleksin. Nykyisin luostarin entisessä päärakennuksessa sijaitsee Euroopan Komission kirjasto ja vierailupalvelun toimitilat. Kappeli myytiin kansainväliselle yhdistykselle, joka toimii Belgian lakien alaisuudessa ja jonka perustajina olivat Euroopan instituutioiden jäsenet, jotka halusivat säilyttää kappelin rukous- ja jumalanpalveluskäytössä. Lukuisilta tahoilta, mm. Euroopan katolisten piispojen konferenssilta, Euroopan kirkkojen konferenssilta, jesuiittojen sääntökunnalta, kuningas Baudouinin säätiöltä sekä Saksan evankeliselta kirkolta, samoin kuin Suomen evankelis-luterilaiselta kirkolta, saatujen varojen avulla kappeli uudistettiin perusteellisesti vuosina 1999-2000. Belgian roomalaiskatolinen arkkipiispa, kardinaali Godfried Danneels toimitti virallisen uuden kirkon vihkimisen 25.09.2001.


title: Ylösnousemuksen kappeli (Bryssel)

text:
Kappelin uusrenessanssia edustava ulkoasu pysyi muuttumattomana, mutta sisäosat uudistettiin täysin, suunnittelusta vastasi brysseliläinen arkkitehtitoimisto Marionex Architects. Nykyisin rakennuksessa on neljä kerrosta. Kappeliin tullessaan vierailija astuu ensimmäiseksi tilavaan eteisaulaan, jossa järjestetään tapaamisia ja taidenäyttelyitä. Kellarikerroksessa on krypta, joka on varattu hiljaiseen rukoukseen. Kullattu risti on belgialaisen kuvanveistäjä Philippe Denisin työtä. Kirkkosali sijaitsee toisessa kerroksessa, sinne pääsee sekä portaita pitkin että hissillä. Kirkko menetti uudistuksessa alkuperäisen sisätilojensa korkeuden, joten tarvittiin myös uudet ikkunat. Ikkunat on suunnitellut wieniläinen taiteilija Thomas Reinhold ja ne on valmistettu Schlierbachin luostarin työpajalla Ylä-Itävallan osavaltiossa, Itävallan kaikkien yhdeksän osavaltion rahoituksella. Sivuikkunoiden teemoina ovat luominen, inkarnaatio, palava pensas ja helluntai, julkisivun ikkuna puolestaan kuvaa ylösnousemusta. Lehterillä sijaitsevat urut on lahjoittanut Saksan evankelinen kirkko ja ne on tehty Etienne Debaisieux’n urkuvalmistamolla. Rakennuksen ylimmässä kerroksessa on kokoushuone ja toimistotiloja, jotka eivät näy kappelin ulkopuolelta.
Ylösnousemuksen kappeli ei ole alueseurakunnan kirkko. Erityisen sijaintinsa vuoksi – lähellä sekä liike-elämän keskusta että Euroopan instituutioita, kuten Euroopan Neuvostoa, Euroopan Parlamenttia ja Euroopan Komissiota – se tarjoaa monien ihmisten työpaikkoihin liittyen keskustelu-, tapaamis- ja rukouspaikan. Sen vuoksi kappeli on auki erityisesti arkipäivisin. Kappelissa on tarjolla laaja kirjo jumalanpalveluksia, joissa otetaan huomioon kristillisten kirkkokuntien, kielten ja kansallisuuksien moninaisuus kävijäkunnan joukossa. Kappelissa pidetään kuukauden ensimmäinen ja kolmas sunnuntai roomalaiskatolinen nuorten iltamessu, joka toteutetaan useammalla kielellä. Kappelia käyttävät säännöllisesti myös Suomen evankelis-luterilainen kirkko (Benelux-maiden suomalainen merimieskirkko) ja Brysselissä asuvien liettualaisten roomalaiskatolisten yhteisö. Koska kappeli sijaitsee Euroopan Unionin toimistojen läheisyydessä, sitä käytetään myös EU-virkamiesten hää-, kaste- ja muistojuhlissa. Kappelin toimintaa ohjaa johtoryhmä, johon kuuluu sekä sääntökuntiin kuuluvia että maallikkoja, jotka toimivat vapaaehtoispohjalta. Säännöllisten arkipäivän aamurukoushetkien lisäksi kappelissa järjestetään roomalaiskatolisia, luterilaisia ja ortodoksisia jumalanpalveluksia tai hartaushetkiä. Nämä ovat pääsääntöisesti lounasaikaan, englannin ja ranskan kielillä.


title: Ester Härtull

text: Ester Elisabet Härtull (1. joulukuuta 1905 Vöyri – 16. huhtikuuta 1974 Vöyri) oli suomalainen opettaja ja ruotsin kielellä kirjoittanut kirjailija.


title: Ester Härtull

text: Härtull valmistui opettajaksi mutta hän ei onnistunut saamaan vakinaista virkaa vaan joutui tyytymään tilapäisiin sijaisuuksiin ja työskentelemään kotitilallaan. Tätä hän kuvasi romaanissaan "Birgitta". Härtullin esikoisromaani "Guds kvarnar mala" perustui taas paikalliseen 1700-luvulta periytyvään kansanperinteeseen ja kansanlauluihin.


title: Sibeliuspuisto (Pori)

text: Sibeliuspuisto on Porin "Itätullissa" (viidennessä kaupunginosassa) sijaitseva puisto.


title: Sibeliuspuisto (Pori)

text: Sibeliuspuisto on entinen tori, joka oli alun perin nimeltään "Aleksanterintori". Sellaisena se esiintyy ensimmäisen kerran vuoden 1840 kartassa. Myöhemmin 1800-luvulla tori toimi hevosten markkinapaikkana, jolloin sen nimi muuttui "Hevostoriksi".


title: Sibeliuspuisto (Pori)

text: Tori tunnettiin "Tähtipuistona" ennen kuin se sai nykyisen nimensä vuonna 1955. Tuolloin kaikkia Suomen kaupunkeja kehotettiin nimeämään jokin puisto, katu tai tie säveltäjä Jean Sibeliuksen mukaan hänen 90-vuotispäivänsä kunniaksi. Sibeliuspuistoja on Porin lisäksi ainakin Helsingissä, Salossa ja Kotkassa.


title: Sibeliuspuisto (Pori)

text: Sibeliuspuisto on historiansa aikana toiminut muun muassa kiertävien tivolien esiintymispaikkana ja vuodesta 1938 lähtien siellä on ollut lasten leikkipaikka. Puistossa järjestetään vuosittain toukokuussa kaupunginosan asukkaille tarkoitettu ulkoilmajuhla, jossa ovat mukana myös viereiset Otsolan kansalaisopisto ja Rakennuskulttuuritalo Toivo.


title: Sibeliuspuisto (Pori)

text: Sibeliuspuistossa sijaitsee vuonna 1941 rakennettu suojeltu funkistyylinen lippakioski. Arkkitehti Gunnar Taucherin suunnitelman mukaan rakennettuja kioskeja on myös Helsingissä.


title: HMS Herald

text: HMS Herald (viirinumero H138) oli Britannian Kuninkaallisen laivaston Hecla-luokan tutkimusalus, joka valmistui vuonna 1974.


title: HMS Herald

text: Joulukuussa 2000 alus vastaanotti hätäkutsun kyproslaiselta rahtialukselta MV "Royal Prince", jonka miehistön se pelasti.


title: HMS Herald

text: Aluksen palvelus päättyi 12. huhtikuuta 2001, ja alus poistettiin palveluksesta 31. toukokuuta, jolloin sen korvasivat Echo-luokan tutkimusalukset HMS "Echo" ja HMS "Enterprise". Alus huollettiin Corkin telakalla, minkä jälkeen se lähti sisaraluksensa HMS "Heclan" luo Waterfordiin. Alus nimettiin "Somervilleksi," ja se tekee vesistötutkimuksia Irlannin rannikolla.


title: Katri Koskela

text: Katri Koskela (s. 1983) on suomalainen käsipalloilija. Hän pelasi aktiiviurallaan Sparta IF:n naisjoukkueessa ja oli sen kapteeni. Pelipaikaltaan Koskela oli viivapelaaja. Hän päätti peliuransa vuonna 2013.


title: Katri Koskela

text: Koskela aloitti käsipallon Spartan joukkueessa 10-vuotiaana. Hän voitti Spartassa neljä suomenmestaruutta ja toimi maajoukkueen kapteenina. Koskela pelasi kaksi kautta Ruotsissa Elitserienissä Stockholmspolisenissa.


title: Katri Koskela

text: Koskela on valmentanut Sparta IF:n A-junioreja. Vuonna 2015 hänestä tuli Suomen naisten käsipallomaajoukkueen joukkuueenjohtaja.


title: Oulu-UG – Hifistely vittuun

text: Oulu-UG – Hifistely vittuun on Sopan ja Liikalestin yhteisalbumi, joka julkaistiin loppuvuodesta 2010. Albumin kaikki biitit ovat lainabiittejä.


title: Sydney International

text: Sydney International ("Sydneyn kansainvälinen tennisturnaus") on tenniksen ammattilaisturnaus Sydneyssä, Australiassa, joka kuuluu miesten ATP World Tour 250 -turnauksiin ja naisten WTA-kiertueen Premier-turnauksiin. Turnaus tunnettiin pitkään nimellä New South Wales Open ("Uuden Etelä-Walesin avoimet"), ja vuodesta 2012 alkaen se on tunnettu sponsorin mukaan nimellä Apia International Sydney. Turnaus pelataan vuosittain NSW Tennis Centressä, Sydneyn olympiapuistossa, Homebushissa. Sydney International on yksi maailman vanhimmista tennisturnauksia, juontaen juurensa vuoteen 1885.


title: Sydney International

text: NSW Openin malli muotoutui vuonna 1985, kun siirtokuntien viranomaiset päättivät, että oli tarve löytää jokaisen siirtokunnan parhaat tenniksenpelaajat ja käyttää turnausta auttamaan Australaasian Davis Cup -joukkueen valinnassa, mutta ensimmäinen kerta kun turnaus pelattiin pysyvänä vuotuisena tapahtumana oli vuonna 1935. Vuosina 1970-1989 se oli osa Grand Prix -kiertuetta, ja vuosina 1970-1971 se oli Grand Prix Championship Series -turnaus.


title: Sydney International

text: NSW Open pelattiin aiemmin White City -kompleksissa lähellä Sydneyn liikekeskustaa, mutta vuodesta 2000 lähtien se on pelattu Länsi-Sydneyssä Homebushin lähiössä sijaitsevassa Sydney International Tennis Centressä, joka rakennettiin vuoden 2000 kesäolympialaisten tennisturnausta varten. Tenniskeskus koostuu 15 ulkokentästä ja keskuskentästä sekä Tennis NSW:n hallintorakennuksesta


title: Holly Bradshaw

text: Holly Bradshaw (o.s. Bleasdale, s. 2. marraskuuta 1991) on brittiläinen seiväshyppääjä.


title: Holly Bradshaw

text: Vuonna 2010 Bleasdale sijoittui kolmanneksi alle 20-vuotiaiden MM-kilpailuissa tuloksella 415 cm. Vuonna 2011 hän voitti alle 23-vuotiaiden Euroopan-mestaruuden tuloksella 455 cm. Pariisin sisäratojen EM-kilpailuissa hän karsiutui loppukilpailusta tuloksella 445 cm ja Daegun MM-kilpailuissa hän jäi karsinnassa ilman tulosta.


title: Holly Bradshaw

text: 20. tammikuuta 2012 Bleasdale paransi omissa nimissään ollutta Britannian ennätystä (471 cm) kolmesti. Hän ylitti 472 cm ja 480 cm ensimmäisellä yrityksellään ja 487 cm kolmannellaan. Hän yritti kolmesti myös uudesta sisäratojen maailmanennätyskorkeudesta 501 cm. Bleasdalen tulos oli tuolloin kautta aikain toiseksi paras hallitulos Jelena Isinbajevan maailmanennätyksen 500 cm jälkeen.


title: Holly Bradshaw

text: Istanbulin sisäratojen MM-kilpailuissa 2012 Bleasdale sijoittui kolmanneksi tuloksella 470 cm. Lontoon olympialaisissa hän sijoittui kuudenneksi tuloksella 445 cm. Sisäratojen EM-kilpailuissa Göteborgissa 2013 Bleasdale voitti kultaa tuloksella 467. Sopotin MM-hallikilpailuissa 2014 hän sijoittui yhdeksänneksi tuloksella 455 ja Pekingin MM-kilpailuissa 2015 seitsemänneksi hypättyään 470. Rio de Janeiron olympialaisissa 2016 hän oli viides tuloksella 470 ja Lontoon MM-kilpailuissa 2017 kuudes tuloksella 465.


title: Holly Bradshaw

text: Bradshaw sijoittui neljänneksi Gold Coastin Kansainyhteisön kisoissa 2018. Hän sai samana vuonna pronssia Berliinin EM-kilpailuissa tuloksella 475.


title: George Genereux

text: George Patrick Genereux (1. maaliskuuta 1935 Saskatoon – 10. huhtikuuta 1989 Saskatoon) oli Kanadaa edustanut kilpa-ampuja ja olympiavoittaja.


title: George Genereux

text: Helsingin 1952 olympialaisissa Genereux voitti kultaa trapissa. Hänen yhteistuloksensa oli 192, joka koostui ensimmäisen päivän 95 ja toisen päivän 97 osumasta. Hopealle sijoittunut Ruotsin Knut Holmqvist hävisi hänelle yhdellä osumalla.


title: George Genereux

text: Maailmanmestaruuskisoissa samana vuonna Generaux voitti hopeaa.


title: George Genereux

text:
Vuonna 1952 Generaux palkittiin Lou Marsh Trophylla ja hänet otettiin jäseneksi Kanadan Sports Hall of Fameen, Saskatchewanin Sports Hall of Fameen, Saskatoonin Sports Hall of Fameen ja Trapammunnan Hall of Fameen.
Genereux sai kandidaatin tutkinnon Saskatchewanin yliopistosta ja opiskeli lääketiedettä McGill'in yliopistossa. Genereux on kanadalais-yhdysvaltalaisen näyttelijän Brendan Fraserin eno.


title: Dunfermlinen palatsi

text: Dunfermlinen palatsi () on raunioitunut skotlantilainen kuninkaallinen palatsi, joka sijaitsee Dunfermlinessa, Fifessä. Vaikka rakennuksista ovat säilyneet ehjinä vain keittiö, kellari ja etelämuuri, rauniot ovat tärkeä matkailunähtävyys.


title: Dunfermlinen palatsi

text: Dunfermlinen palatsin historia on osa Dunfermlinen luostarin ja luostarikirkon historiaa. Luostarin tiloissa on todennäköisesti alusta alkaen ollut asunto kuninkaallisia varten. Se on ollut monien skotlantilaisten kuninkaallisten suosikki. Ensimmäiset asiakirjalähteet ovat peräisin Skotlannin itä- ja eteläosia hallinneen Malcolm III:n ajalta, 1000-luvulta.


title: Dunfermlinen palatsi

text: Vuonna 1303 Edvard I:n englantilaiset sotajoukot tuhosivat luostarin asuinrakennukset, mutta säästivät sen kirkon. Vuosia vaatineet uudelleenrakennustyöt aloitettiin pian. Niitä avusti kuningas Robert I, joka tuli myös haudatuksi Dunfermlineen 1329.


title: Dunfermlinen palatsi

text: Kun vuodesta 1488 alkaen hallinnut kuningas Jaakko VI rakennutti palatsin uudelleen vuonna 1500, se sijoitettiin luostarikirkon yhteyteen. Palatsi yhdistettiin kiinteästi luostarin rakennuksiin holvatun porttikaaren yläpuolelle rakennetulla porttitalolla, joka on edelleen jäljellä. Sotaisten vuosien jälkeen luostarin kehitys jatkui rauhassa, kunnes reformaatio nousi Skotlannissa 1560. Silloin lähes 500 vuotta toiminut uskonnollinen yhteisö loppui munkkien jättäessä luostarin.


title: Dunfermlinen palatsi

text: Dunfermlinen palatsi palveli kuninkaallisena asuntona koko 1500-luvun: Jaakko IV, Jaakko V, kuningatar Maria Stuart ja Jaakko VI viettivät kaikki siellä pitkiä aikoja.


title: Dunfermlinen palatsi

text: Vuonna 1603 itsenäinen Skotlannin kuningaskunta muodosti personaaliunionin Englannin kuningaskunnan kanssa ja Skotlannin kuningas Jaakko VI nousi myös Englannin kuninkaaksi nimellä Jaakko I. Kuninkaan ja hänen perheensä muutettua Dunfermlinestä Lontooseen palatsi menetti suosionsa ja siinä asuttiin vain ajoittain. Palatsia korjattiin vuonna 1633 Kaarle I:n kruunajaisia varten, mutta hänen vierailunsa synnyinlinnaan jäi lyhyeksi.


title: Dunfermlinen palatsi

text: Viimeinen linnaa asuttanut kuningas oli Kaarle II, joka viipyi Dunfermlinessa vuonna 1650 juuri ennen Inverkeithingin eli Pitreavien taistelua. Palatsin viimeiseksi kuninkaalliseksi vieraaksi jäi Kaarle II vuonna 1651. Pian sen jälkeen palatsi hylättiin Skotlannin jouduttua Oliver Cromwellin puritaanisen hallinnon alle. Palatsi rappeutui ja viimeistään vuonna 1708 se oli menettänyt kattonsa.


title: Dunfermlinen palatsi

text: Luostarikirkko toimii edelleen kirkkona, vaikkakin alkuperäisen kirkon raunioituneen itäpään paikalle vuonna 1821 rakennetuissa tiloissa.


title: Elonleikkuukone

text: Elonleikkuukone (myös elonkorjuukone tai elokone) oli hevos- ja myöhemmin traktorivetoinen maatalouskone, jota käytettiin viljankorjuuseen ennen nykyaikaisten leikkuupuimurien yleistymistä. Elonleikkuukoneessa oli samanlainen edestakaisin liikkuva terä kuin hevosvetoisessa niittokoneessa sekä koneellisesti pyörivät haravat ja leikkuupöytä, joiden avulla leikattu vilja siirrettiin pois koneen ajolinjalta ja koottiin samalla kooltaan lyhdettä vastaaviin kasoihin.


title: Jean Seignalet

text: Jean Seignalet (9. lokakuuta 1936 – 13. heinäkuuta 2003) oli ranskalainen kirurgi. Hän sai immunologian tutkimuksen alalla merkittäviä tutkimustuloksia, joilla on merkitystä ravitsemuksen kannalta. Ne johtivat hänet – tieteellisestä näkökulmasta kiistanalaisiin – päätelmiin ruokavalion merkityksestä eräissä taudeissa. Hän teki potilaillaan kokeita tarjoamalla heille ravintomallin, jota hän nimitti "hypotoksiseksi".


title: Jean Seignalet

text: Seignalet on kirjoittanut 230 englanniksi ja ranskaksi julkaistua julkaisua, muun muassa kudossopeutuvuudesta.


title: Neo (kieli)

text: Neo on kansainvälinen apukieli, jonka kehitti italialaissyntyinen belgialainen diplomaatti Arturo Alfandari (1888–1969).


title: Neo (kieli)

text: Arturo Adalfari esitteli neon kielen ideansa ensi kerran vuonna 1937, mutta kieli sai laajempaa huomiota osakseen vasta vuonna 1961, kun Adalfari julkaisi oppikirjan "Cours Practique de Neo" ja viisi vuotta myöhemmin englanninkielisen version "The Rapid Method of Neo". Julkaisuihin sisältyi kaksikieliset sanastot, joiden laajuus on noin 75 000 sanaa.


title: Neo (kieli)

text: Jonkin aikaa 1960-luvulla vaikutti siltä, että neo voisi kilpailla sellaisten keinotekoisten kielten kuin esperanton ja idon kanssa, mutta Adalfarin kuoleman jälkeen neo pitkälti unohdettiin.


title: Neo (kieli)

text: Neon kieliopin rakenteessa näkyy esperanton ja idon vaikutusta, ja lyhyet yksitavuiset sanat noudattelevat volapükin esikuvaa. Sanavartalot ovat usein peräisin romaanisista kielistä. Oikeinkirjoitus noudattaa espanjan mallia, ja sanat lausutaan siten kuin ne kirjoitetaan. Neon kielioppi on varsin yksinkertainen, ja sen yleiskatsaus mahtuu kahdelle sivulle.


title: Saksankurjenmiekka

text: Saksankurjenmiekka ("Iris germanica") on koristekasvina viljelty kurjenmiekkalaji. Se on monilajikkeinen ja ehkä risteymäsyntyinen kasvi, joka on alkuperältään euraasialainen, mahdollisesti kaakkoiseurooppalainen.


title: Saksankurjenmiekka

text: Saksankurjenmiekka kasvaa 30–90 senttimetriä korkeaksi. Sen maavarsi on paksu ja suikertava. Miekkamaiset lehdet ovat väriltään sinivihreät, 2–4 cm leveät. Saksankurjenmiekalla on 2–4 kukkaa, jotka ovat lähes 10 cm leveät. Kukan ulkokehälehdet ovat pyöreäkärkiset ja väriltään yleensä punavioletit. Sisäkehälehdet ovat pystyt, vastapuikeat ja poimureunaiset. Kukan väri vaihtelee lajikkeen mukaan. Sen eri värejä voivat olla tummanvioletti, vaaleansininen, punainen, keltainen ja valkoinen. Saksankurjenmiekan kota on kolmisärmäinen ja 4–5 cm pitkä.


title: Siperiankurjenmiekka

text: Siperiankurjenmiekka ("Iris sibirica") on Keski- ja Itä-Euroopassa alkuperäisenä kasvava koristekasvina viljelty kurjenmiekkalaji.


title: Siperiankurjenmiekka

text: Siperiankurjenmiekka kasvaa 40–120 senttimetriä korkeaksi. Sen maavarsi on lyhyt ja suikertava. Lehdet ovat väriltään vihreän sinivihreät, 2–10 millimetriä leveät. Siperiankurjenmiekalla on 1–3 pitkäperäistä kukkaa. Ne ovat 6–7 cm leveät ja väriltään sinivioletit. Kukan ulkokehälehdet ovat kärjestään pyöreät. Sisäkehälehdet ovat pystyt ja leveän suikeat. Siperiankurjenmiekan kotahedelmä on kolmisärmäinen ja 3–4 cm pitkä.


title: Paleoruokavalio

text: Paleoruokavalio (myös paleodieetti tai kivikautinen ruokavalio) on ruokavalio, joka jäljittelee kivikautista metsästäjä-keräilijöiden oletettua ruokavaliota ennen maanviljelyn syntyä noin 10 000 vuotta sitten.


title: Paleoruokavalio

text: Paleoruokavalio perustuu ajatukseen, että ihminen on muuttunut biologisesti hyvin vähän viimeisten tuhansien vuosien aikana, mutta ruoka on muuttunut sitäkin enemmän. Paleoruoan puolestapuhujat uskovat paleoruokavalion siksi sopivan ihmiselle biologisesti paremmin kuin uudemmat ruoat, joihin ihmisellä ei ole vielä ollut riittävästi aikaa sopeutua geneettisesti.


title: Paleoruokavalio

text: Paleoruokavalion tieteellisenä perustana käytetään ihmisen evoluutiobiologiaa, biologisen antropologian löydöksiä sekä biokemiaa. Evoluutio kykenee selittämään miksi kansakunnat ja jopa yksilöt ovat erilaisia ja täten sopeutuminen eri ruoka-aineisiin voi olla yksilöllistä. Biokemia pystyy selittämään aineenvaihdunnassa tapahtuvia prosesseja yksityiskohtaisesti. Suuri painoarvo annetaan myös yksilön itsensä kokemalle hyvinvoinnille, suorituskyvylle ja ulkonäölle.


title: Paleoruokavalio

text: Paleoruokavaliossa on paljon valinnanvaraa ruoka-aineiden välillä, sillä kivikautisten ihmisyhteisöjen ruokavaliot luultavasti vaihtelivat huomattavan paljon paikallisesti ja ajallisesti.


title: Paleoruokavalio

text: Paleoliittisessa ruokavaliossa suositaan lähiruokaa, sesonkivihanneksia ja puhtaita raaka-aineita, ja vältetään pitkälle jalostettuja, teollisesti prosessoituja ja epäluonnonmukaisissa olosuhteissa tuotettuja ruokia. Ruoan voi kypsentää eri tavoin kuten keittämällä tai paistamalla, tai sen voi syödä raakana.


title: Paleoruokavalio

text: Tyypillisiä metsästäjä-keräilijän ruokia ja siksi myös nykyaikaisen paleoliittisen ruokavalion tyypillisiä ruokia ovat:Rasvoista suositeltavia ovat ruoholla ruokitun karjan voi sekä jotkin luonnolliset kasviöljyt, kuten oliiviöljy, kookosöljy, avokadoöljy ja pähkinäöljyt.


title: Paleoruokavalio

text: Maitotuotteiden paikasta paleoruokavaliossa on vaihtelevia mielipiteitä, mutta jos niitä syö, tulee suosia täysrasvaisia. Suomalaiset saattavat olla muita kansoja paremmin sopeutuneet hapanmaitotuotteiden käyttöön.


title: Paleoruokavalio

text: Jotkut suosivat vähärasvaista lihaa, mutta joidenkin mukaan kivikauden ihmisellä ei ollut syytä jättää saaliseläimen rasvaisia osia syömättä.


title: Paleoruokavalio

text: Maanviljelyksen ja teollistumisen myötä käyttöön tulleita ruokia, joita paleoliittisessa ruokavaliossa yleensä pyritään välttämään ovat:Näiden lisäksi ns. autoimmuuni-paleoprotokollassa (Paleo Autoimmune Protocol) vältetään seuraavia potentiaalisesti haitallisia ruoka-aineita esimerkiksi kuukauden ajan, jonka jälkeen niitä voidaan yksitellen tuoda takaisin ruokavalioon mahdollisia reaktioita silmällä pitäen.Alkoholia sekä kahvia ei pidetä paleoruokana, koska ihmisen esi-isät eivät olisi pystyneet tuottamaan näitä juomia.


title: Paleoruokavalio

text: Makroravintoaineiden kannalta paleoruokavalioon kuuluu suhteellisen paljon proteiinia ja rasvaa, mutta nykyistä vähemmän hiilihydraatteja.


title: Paleoruokavalio

text: Kivikautisessa ruoassa väitetään olevan enemmän ravinteita kuin nykyaikaisessa ruoassa. Tämä johtuu muun muassa siitä, että sitä ei ole prosessoitu modernin ruoan tavoin, mikä tuhoaa ravinteita.